Blaze7451/Wiki-th-20250601 huggingface dataset:
กะละแม

กะละแม เป็นขนมไทยลักษณะเป็นแป้งเหนียวสีดำ เป็นขนมหนึ่งในสามชนิดที่นิยมทำขึ้นในวันปีใหม่ของคนไทยในสมัยก่อน ซึ่งจะต้องทำให้เสร็จก่อนวันสงกรานต์ คือ ข้าวเหนียวแก้ว ข้าวเหนียวแดง และกะละแม ยังไม่ทราบว่ากะละแมมีที่มาจากขนมหวานของชาติใด บางท่านกล่าวว่ามาจากขนมกาลาเม็กของฝรั่งเศส หรือคาราเมลของอังกฤษ หรือเกละไมของชาวมลายู  พุทธทาสภิกขุตั้งข้อเสนอว่าน่าจะมาจากขนมฮูละวะของอินเดียที่มีส่วนผสมเป็นนม แป้ง และน้ำตาล ส่วนราชบัณฑิตยสถานกล่าวว่า ขนมชนิดนี้ได้มาจากมอญและพม่า เรียกว่า กฺวายฺนกลาแม (อ่านว่า กฺวาน-กะ-ลา-แม)
กะละแมมี 2 ชนิด แบ่งตามวิธีการกวน คือ                                        ลักษณะที่พบในไทย- กะละแมเม็ด (ดั้งเดิม) กะละแมแบบนี้สีเข้ม ขนมอาจจะมีลักษณะเป็นจุด ๆ แทรกอยู่- กะละแมแป้ง แต่ใส่แป้งข้าวเหนียวแทนเม็ดข้าวเหนียว กะละแมที่กวนขายในปัจจุบันส่วนใหญ่เป็นกะละแมแป้งเพราะทำง่ายกว่า

**ขนมโดดอล**
ทางภาคใต้จะมีขนมที่มีลักษณะคล้ายกะละแมเรียกขนมโดดอล ขนมดอดอย หรือยาหนม (นครศรีธรรมราช) ซึ่งใช้ในพิธีการต่าง ๆ เช่น กินสมางัต แบ่งเป็น 2 ชนิดคือโดดอลข้าวเจ้ากับโดดอลข้าวเหนียว โดดอลข้าวเหนียว ประกอบด้วยแป้งข้าวเหนียว น้ำกะทิ น้ำตาลทรายกวนในกระทะจนร้อน เหนียว แป้งเป็นสีน้ำตาล ขึ้นเงา โดดอลข้าวเจ้า ใช้แป้งข้าวเจ้า กะทิ และน้ำตาลโตนด โดยมีวิธีปรุงเช่นเดียวกัน      ลักษณะขนมดอดอล

**อ้างอิง**

**ดูเพิ่ม**
 ขนมไทย
หมวดหมู่:ขนมไทย
หมวดหมู่:อาหารจากข้าวเหนียว
การเมืองฝรั่งเศส

การเมืองฝรั่งเศส เป็นการปกครองโดยระบอบสาธารณรัฐ ประชาธิปไตย กึ่งประธานาธิบดี โดยมีประธานาธิบดีเป็นประมุขแห่งรัฐ นายกรัฐมนตรีเป็นหัวหน้ารัฐบาล และระบอบพรรคการเมือง รัฐบาลใช้อำนาจผ่านทางบริหาร รัฐสภาและรัฐบาลใช้อำนาจผ่านทางนิติบัญญัติ ส่วนอำนาจตุลาการเป็นอิสระจากอำนาจบริหารและนิติบัญญัติ

**ซ้าย-ขวา ในประเทศฝรั่งเศสและพรรคการเมืองสำคัญ**
ตั้งแต่การปฏิวัติฝรั่งเศส พ.ศ. 2332 ได้เกิดแนวคิดทางการเมืองขวาและซ้ายขึ้น

**ฝ่ายซ้าย**
ตั้งแต่ต้นคริสต์ศตวรรษที่ 20 กลุ่มฝ่ายซ้ายได้แยกตัวออกเป็นปฏิรูปนิยมและปฏิวัตินิยม นอกเหนือจากพวกสาธารณรัฐนิยม พวกหัวรุนแรง พวกสังคมนิยมหัวรุนแรง และพรรค SFIO (พรรคคนงานฝรั่งเศสนานาชาติ) ของเลออง บลังม์ ส่วนพรรคคอมมิวนิสต์ฝรั่งเศส (PCF) ยังคงเป็นขั้วที่มีอิทธิพลเนื่องจากอยู่ฝ่ายตรงข้ามมาตั้งแต่ วิกฤตการณ์ พ.ศ. 2490 หลังสงครามโลกครั้งที่ 1 และ Tours Congress นำไปสู่การก่อกำเนิดของ SFIC (ต่อมาคือ PCF) ฝ่ายซ้ายได้มีอำนาจในช่วง Cartel des gauches (การผนึกกำลังของฝ่ายซ้าย) ตั้งแต่ พ.ศ. 2467 ถึง พ.ศ. 2469 และตั้งแต่ พ.ศ. 2475 ถึง วิกฤตการณ์ 6 กุมภาพันธ์ พ.ศ. 2477 และต่อมาอยู่ภายใต้การนำของพรรค Popular Front ในปี พ.ศ. 2489
อย่างไรก็ตามพรรคคอมมิวนิสต์ฝรั่งเศส (PCF) ก็ยังแข่งขันกันในปีกซ้ายเอง พวกกลุ่มซ้ายใหม่ (Seconde Gauche) รวมทั้ง Socialisme ou Barbarie ของ Cornelius Castoriadis (ตั้งแต่ปี พ.ศ. 2491 ถึง พ.ศ. 2508) พรรคการต่อสู้ของคนงาน (Lutte Ouvrière) ของ Arlette Laguiller พรรคพันธมิตรคอมมิวนิสต์ปฏิวัติ (Ligue communiste révolutionnaire) หรือการเคลื่อนไหวต่างๆ จากพวกอนาธิปไตย
การเมืองฝรั่งเศส
อำเภอทับสะแก

ทับสะแก เป็นอำเภอหนึ่งของจังหวัดประจวบคีรีขันธ์ มีสถานที่ท่องเที่ยวทางธรรมชาติ ได้แก่ อุทยานแห่งชาติน้ำตกห้วยยาง และอุทยานแห่งชาติหาดวนกร

**ประวัติ**
กิ่งอำเภอทับสะแก อำเภอเมืองประจวบคีรีขันธ์ จังหวัดประจวบคีรีขันธ์ ได้รับการประกาศจัดตั้งจากกระทรวงมหาดไทยเมื่อวันที่ 14 กุมภาพันธ์ พ.ศ. 2481 โดยมีผลในวันที่ 1 มีนาคม พ.ศ. 2481  ประกาศในราชกิจจานุเบกษา เมื่อวันที่ 20 กุมภาพันธ์ พ.ศ. 2481
กิ่งอำเภอทับสะแก อำเภอเมืองประจวบคีรีขันธ์ จังหวัดประจวบคีรีขันธ์ ได้รับการประกาศจัดตังเป็น อำเภอทับสะแก เมื่อวันที่ 23 กรกฎาคม พ.ศ. 2501
ที่มาของชื่อ ทับสะแก มีเรื่องเล่ากันว่า เดิมมีตาปะขาวไม่ทราบชื่อว่าเป็นใครมาจากไหน ได้เข้ามาทำสวนบริเวณนี้เป็นคนแรก ต่อมามีผู้เดินทางมาจากที่ต่าง ๆ ปรากฏชื่อว่า ชื่อนายแทน นายคง ขุนด่านเจาะ ขวัญแก้ว ขวัญเมือง เข้ามาตั้งถิ่นฐานใกล้เคียงกับตาปะขาว เกิดชุมชนขึ้น แต่ไม่มีใครรู้จักชื่อตาปะขาว จึงเรียกกันว่า ตาแก่ และเรียกบ้านที่ตั้งของตาปะขาวว่า ทับตาแก่ ต่อมาได้เรียกเพี้ยนกันไป จนกลายมาเป็น "ทับสะแก"

**ที่ตั้งและอาณาเขต**
อำเภอทับสะแกตั้งอยู่ทางตอนใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอเมืองประจวบคีรีขันธ์- ทิศตะวันออก จรดอ่าวไทย- ทิศใต้ ติดต่อกับอำเภอบางสะพาน- ทิศตะวันตก ติดต่อกับภาคตะนาวศรี (ประเทศพม่า)

**การแบ่งเขตการปกครอง**

**การปกครองส่วนภูมิภาค**
อำเภอทับสะแกแบ่งพื้นที่การปกครองออกเป็น 6 ตำบล 65 หมู่บ้าน ได้แก่

**การปกครองส่วนท้องถิ่น**
ท้องที่อำเภอทับสะแกประกอบด้วยองค์กรปกครองส่วนท้องถิ่น 7 แห่ง ได้แก่- เทศบาลตำบลทับสะแก ครอบคลุมพื้นที่บางส่วนของตำบลทับสะแกและตำบลเขาล้าน- องค์การบริหารส่วนตำบลทับสะแก ครอบคลุมพื้นที่ตำบลทับสะแก (นอกเขตเทศบาลตำบลทับสะแก)- องค์การบริหารส่วนตำบลอ่างทอง ครอบคลุมพื้นที่ตำบลอ่างทองทั้งตำบล- องค์การบริหารส่วนตำบลนาหูกวาง ครอบคลุมพื้นที่ตำบลนาหูกวางทั้งตำบล- องค์การบริหารส่วนตำบลเขาล้าน ครอบคลุมพื้นที่ตำบลเขาล้าน (นอกเขตเทศบาลตำบลทับสะแก)- องค์การบริหารส่วนตำบลห้วยยาง ครอบคลุมพื้นที่ตำบลห้วยยางทั้งตำบล- องค์การบริหารส่วนตำบลแสงอรุณ ครอบคลุมพื้นที่ตำบลแสงอรุณทั้งตำบล

**อ้างอิง**

**แหล่งข้อมูลอื่น**
 อำเภอทับสะแก

ทับสะแก
อำเภอกุยบุรี

สถานีรถไฟกุยบุรีในปี พ.ศ. 2551 ก่อนมีการก่อสร้างรถไฟทางคู่
กุยบุรี เป็นอำเภอหนึ่งของจังหวัดประจวบคีรีขันธ์ ซึ่งแยกออกมาจากอำเภอเมืองประจวบคีรีขันธ์ และได้รับจัดตั้งเป็นอำเภอเมื่อ 17 กรกฎาคม พ.ศ. 2506

** ประวัติ**
ท้องที่อำเภอกุยบุรีเดิมเป็นเขตปกครองของอำเภอเมืองประจวบคีรีขันธ์ จังหวัดเพชรบุรี ซึ่งภายหลังได้แยกออกมาเป็นจังหวัดประจวบคีรีขันธ์ ต่อมา วันที่ 2 มกราคม พ.ศ. 2449 พระบาทสมเด็จพระจุลจอมเกล้าเจ้าอยู่หัวได้มีพระบรมราชโองการเหนือเกล้าให้รวมเอาอำเภอเมืองปราณบุรี อำเภอเมืองประจวบคีรีขันธุ์ จังหวัดเพชรบุรี และอำเภอกำเนิดนพคุณ จังหวัดชุมพร ซึ่งเป็นเมืองชั้นจัตวามาก่อนเข้ารวมเป็นเมืองปราณบุรี (จังหวัดปราณบุรี) ตั้งที่ตำบลเกาะหลัก อำเภอเมืองประจวบคีรีขันธ์จึงได้แยกจากเมืองเพชรบุรีมาอยูในการปกครองของเมืองปราณบุรี เป็น "อำเภอประจวบคีรีขันธ์"   ในสมัยรัชกาลที่ 6 โปรดให้เปลี่ยนชื่อเมืองปราณบุรีเป็น "เมืองประจวบคีรีขันธ์"
ต่อมาได้รับการแบ่งแยกพื้นที่เป็น กิ่งอำเภอกุยบุรี ขึ้นตรงกับอำเภอเมืองประจวบคีรีขันธ์ และได้รับจัดตั้งเป็น อำเภอกุยบุรี เมื่อวันที่ 17 กรกฎาคม พ.ศ. 2506 
ต่อมาวันที่ 23 ธันวาคม พ.ศ. 2538 ได้มีการโอนย้ายตำบลไร่ใหม่ไปขึ้นกับกิ่งอำเภอสามร้อยยอด

**ที่ตั้งและอาณาเขต**
อำเภอกุยบุรีตั้งอยู่ทางตอนเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอสามร้อยยอด- ทิศตะวันออก จรดอ่าวไทย- ทิศใต้ ติดต่อกับอำเภอเมืองประจวบคีรีขันธ์- ทิศตะวันตก ติดต่อกับภาคตะนาวศรี (ประเทศพม่า)

**การแบ่งเขตการปกครอง**

**การปกครองส่วนภูมิภาค**
อำเภอกุยบุรีแบ่งพื้นที่การปกครองออกเป็น 6 ตำบล 47 หมู่บ้าน ได้แก่

**การปกครองส่วนท้องถิ่น**
ท้องที่อำเภอกุยบุรีประกอบด้วยองค์กรปกครองส่วนท้องถิ่น 8 แห่ง ได้แก่- เทศบาลตำบลกุยบุรี ครอบคลุมพื้นที่บางส่วนของตำบลกุยบุรีและตำบลกุยเหนือ
*เทศบาลตำบลไร่ใหม่ ครอบคลุมพื้นที่บางส่วนของตำบลสามกระทาย (รวมทั้งบางส่วนของตำบลไร่ใหม่ในเขตอำเภอสามร้อยยอดด้วย)- องค์การบริหารส่วนตำบลกุยบุรี ครอบคลุมพื้นที่ตำบลกุยบุรี (นอกเขตเทศบาลตำบลกุยบุรี)- องค์การบริหารส่วนตำบลกุยเหนือ ครอบคลุมพื้นที่ตำบลกุยเหนือ (นอกเขตเทศบาลตำบลกุยบุรี)- องค์การบริหารส่วนตำบลเขาแดง ครอบคลุมพื้นที่ตำบลเขาแดงทั้งตำบล- องค์การบริหารส่วนตำบลดอนยายหนู ครอบคลุมพื้นที่ตำบลดอนยายหนูทั้งตำบล- องค์การบริหารส่วนตำบลสามกระทาย ครอบคลุมพื้นที่ตำบลสามกระทาย (นอกเขตเทศบาลตำบลไร่ใหม่)- องค์การบริหารส่วนตำบลหาดขาม ครอบคลุมพื้นที่ตำบลหาดขามทั้งตำบล

**อ้างอิง**

กุยบุรี
อำเภอเมืองระยอง

อำเภอเมืองระยอง เป็นอำเภอหนึ่งของจังหวัดระยอง

**ที่ตั้งและอาณาเขต**
อำเภอเมืองระยองตั้งอยู่ทางตอนกลาง ค่อนไปทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอนิคมพัฒนา อำเภอบ้านค่าย และอำเภอวังจันทร์- ทิศตะวันออก ติดต่อกับอำเภอแกลง- ทิศใต้ จรดอ่าวไทย- ทิศตะวันตก ติดต่อกับอำเภอบ้านฉาง

**การแบ่งเขตการปกครอง**

**การปกครองส่วนภูมิภาค**
อำเภอเมืองระยองแบ่งพื้นที่การปกครองออกเป็น 15 ตำบล 84 หมู่บ้าน

**การปกครองส่วนท้องถิ่น**
ท้องที่อำเภอเมืองระยองประกอบด้วยองค์กรปกครองส่วนท้องถิ่น 15 แห่ง ได้แก่- เทศบาลนครระยอง ครอบคลุมพื้นที่ตำบลท่าประดู่และตำบลปากน้ำทั้งตำบล, หมู่ที่ 5 บางส่วนของตำบลเชิงเนิน และบางส่วนของหมู่ที่ 2 ของตำบลเนินพระ- เทศบาลนครมาบตาพุด ครอบคลุมพื้นที่ตำบลห้วยโป่งและตำบลมาบตาพุดทั้งตำบล ตำบลเนินพระ (เฉพาะบางส่วนของหมู่ที่ 4–7), ตำบลทับมา (เฉพาะบางส่วนของหมู่ที่ 5) และตำบลมาบข่า (ในเขตอำเภอนิคมพัฒนา) เฉพาะบางส่วนของหมู่ที่ 3, 6- เทศบาลเมืองเนินพระ ครอบคลุมพื้นที่ตำบลเนินพระ (นอกเขตเทศบาลนครระยองและเทศบาลนครมาบตาพุด)- เทศบาลตำบลแกลงกะเฉด ครอบคลุมพื้นที่ตำบลแกลง เฉพาะหมู่ที่ 3, 6 และบางส่วนของหมู่ที่ 2, 4 และตำบลกะเฉด เฉพาะบางส่วนของหมู่ที่ 3 - เทศบาลตำบลบ้านเพ ครอบคลุมพื้นที่ตำบลเพ เฉพาะหมู่ที่ 2, 3, 5 และบางส่วนของหมู่ที่ 1, 6, 7- เทศบาลตำบลทับมา ครอบคลุมพื้นที่ตำบลทับมา (นอกเขตเทศบาลนครมาบตาพุด)- เทศบาลตำบลน้ำคอก ครอบคลุมพื้นที่ตำบลน้ำคอกทั้งตำบล- เทศบาลตำบลเชิงเนิน ครอบคลุมพื้นที่ตำบลเชิงเนิน (นอกเขตเทศบาลนครระยอง)- องค์การบริหารส่วนตำบลตะพง ครอบคลุมพื้นที่ตำบลตะพงทั้งตำบล- องค์การบริหารส่วนตำบลเพ ครอบคลุมพื้นที่ตำบลเพ (นอกเขตเทศบาลตำบลบ้านเพ)- องค์การบริหารส่วนตำบลแกลง ครอบคลุมพื้นที่ตำบลแกลง (นอกเขตเทศบาลตำบลแกลงกะเฉด)- องค์การบริหารส่วนตำบลบ้านแลง ครอบคลุมพื้นที่ตำบลบ้านแลงทั้งตำบล- องค์การบริหารส่วนตำบลนาตาขวัญ ครอบคลุมพื้นที่ตำบลนาตาขวัญทั้งตำบล- องค์การบริหารส่วนตำบลกะเฉด ครอบคลุมพื้นที่ตำบลกะเฉด (นอกเขตเทศบาลตำบลแกลงกะเฉด)- องค์การบริหารส่วนตำบลสำนักทอง ครอบคลุมพื้นที่ตำบลสำนักทองทั้งตำบล

**หน่วยกู้ภัย**
 มูลนิธิสยามรวมใจ (กู้ภัยปู่อินทร์) - มูลนิธิสว่างพรกุศล จังหวัดระยอง

**สถานศึกษา**

**โรงเรียนมัธยม**
 โรงเรียนระยองวิทยาคม - รัฐบาล- โรงเรียนวัดป่าประดู่ - รัฐบาล- โรงเรียนมาบตาพุดพันพิทยาคาร - รัฐบาล- โรงเรียนระยองวิทยาคมปากน้ำ - รัฐบาล- โรงเรียนเฉลิมพระเกียรติสมเด็จพระศรีนครินทร์ ระยอง - รัฐบาล- โรงเรียนระยองวิทยาคมนิคมอุตสาหกรรม - รัฐบาล- โรงเรียนเพรักษมาตาวิทยา - รัฐบาล- โรงเรียนอัสสัมชัญระยอง - เอกชน- โรงเรียนเซนต์โยเซฟระยอง - เอกชน- โรงเรียนกวงฮั้ว - เอกชน- โรงเรียนมัธยมตากสินระยอง - องค์การบริหารส่วนจังหวัดระยอง- โรงเรียนนครระยองวิทยาคม (วัดโขดใต้) - เทศบาลนครระยอง- โรงเรียนเทศบาลมาบตาพุด - เทศบาลนครมาบตาพุด- โรงเรียนนิคมวิทยา - รัฐบาล

**สถานที่ท่องเที่ยวและพักผ่อน**
 ศาลสมเด็จพระเจ้าตากสิน วัดลุ่มมหาชัยชุมพล- หาดทรายทอง- หาดแหลมเจริญ- หาดแสงจันทร์- หาดแม่รำพึง-บ้านก้นอ่าว- เกาะเสม็ด- สวนรุกชาติเพ (สวนสน)- สถานแสดงพันธุ์สัตว์น้ำระยอง- วัดป่าประดู่- พระเจดีย์กลางน้ำ - สวนศรีเมือง - สวนพฤกษชาติโสภา - ถนนยมจินดา - สวนสมุนไพรสมเด็จพระเทพรัตนราชสุดาฯ สยามบรมราชกุมารี - ตลาดน้ำเกาะกลอย

เมืองระยอง
สถานีย่อย:ดนตรี/ดูเพิ่ม

}
 ดัชนีรายชื่อ- รายนามนักดนตรีสากล- รายนามนักร้องเพลงเพื่อชีวิต- รายนามนักร้องเพลงลูกทุ่ง- รายนามนักร้องเพลงลูกกรุง- รายชื่อกลุ่มดนตรีสัญชาติไทย- รายชื่อนักร้องและกลุ่มศิลปินในเบเกอรี่มิวสิก- รายนามนักร้องเพลงไทยสากลชาย- รายนามนักร้องเพลงไทยสากลหญิง- รายชื่อค่ายเพลงในเมืองไทย
 โครงการที่เกี่ยวข้อง- วิกิพีเดีย:โครงการวิกิอัลบั้มเพลง- วิกิพีเดีย:โครงการวิกิเพลง
 บทความคัดสรร/คุณภาพ
*20px พังก์ร็อก
*20px เพลงลูกทุ่ง
*20px มารายห์ แครี
*20px ไมเคิล แจ็กสัน
*20px ซิลเวอร์แชร์
*20px เซลีน ดิออน 
*20px ไดโอรามา (อัลบั้ม) 
*20px ซัมติง 
*20px เกว็น สเตฟานี 
*20px เคที เพร์รี 
*20px โดนต์เซย์ยูเลิฟมี 
*20px เทย์เลอร์ สวิฟต์ 
*20px ธงไชย แมคอินไตย์ 
*20px บีเอ็นเคโฟร์ตีเอต 
*20px พิงเคอร์ตัน 
*20px เมทัลลิกา 
*20px เรนอินบลัด 
*20px มอร์นิงมุซุเมะ
*20px นี-โย
*20px เอ็มทีวีไทยแลนด์
*20px บอยเฟรนด์ (เพลงของจัสติน บีเบอร์)
*20px ลิงคินพาร์ก
*20px มารูนไฟฟ์
*20px ดิสเลิฟ (เพลงมารูนไฟฟ์)
*20px บอยเฟรนด์ (เพลงจัสติน บีเบอร์)
*20px เฟียร์เลส (เพลงเทย์เลอร์ สวิฟต์)
*20px ราโมนส์
*20px ลักกีสไตรก์ (เพลง)
*20px ลิงคินพาร์ก
*20px เลิฟซัมบอดี (เพลงมารูนไฟฟ์)
*20px สปีกนาว (เพลง)
*20px ออลเทอร์นาทิฟร็อก
*20px แอดัม เลอวีน
*20px ฮาร์ดเดอร์ทูบรีด
*20px ไฮบริดทีโอรี
}
สุรันต์ จันทร์พิทักษ์

ทันตแพทย์ สุรันต์ จันทร์พิทักษ์ (เกิด 1 กุมภาพันธ์ พ.ศ. 2499) เป็นนักการเมืองชาวไทย อดีตสมาชิกสภาผู้แทนราษฎรกรุงเทพมหานคร ในสังกัดพรรคประชาธิปัตย์ และเป็นน้องชายวิลาศ จันทร์พิทักษ์ อดีต สส.กทม.

**ประวัติ**
สุรันต์ เกิดเมื่อวันที่ 1 กุมภาพันธ์ พ.ศ. 2499 สำเร็จการศึกษาระดับมัธยมปลาย จากโรงเรียนเตรียมอุดมศึกษา ปริญญาตรีจากคณะวิทยาศาสตร์ และคณะทันตแพทยศาสตร์ มหาวิทยาลัยเชียงใหม่ ปริญญาโท สาธารณสุขศาสตรมหาบัณฑิต จากมหาวิทยาลัยมหิดล

**งานการเมือง**
สุรันต์ มีประสบการณ์การเมืองด้วยการเป็นสมาชิกสภากรุงเทพมหานคร (สก.) ในเขตบางกอกใหญ่ สังกัดพรรคประชาธิปัตย์มาอย่างยาวนานถึง 8 ปี 2 สมัย (พ.ศ. 2541 และ พ.ศ. 2545)
ในการเลือกตั้งปี พ.ศ. 2548 สุรันต์ ได้ลาออกจากตำแหน่ง สก. เพื่อลงสมัครเป็นสมาชิกสภาผู้แทนราษฎร (ส.ส.) ในเขต 32 กรุงเทพมหานคร ซึ่งประกอบด้วยเขตภาษีเจริญ แทนวิลาศ  พี่ชายที่ย้ายไปลงในเขตคลองสานแทนที่ ปราโมทย์ สุขุม ที่เลิกเล่นการเมืองไป ซึ่ง สุรันต์ ต้องพบกับ มานะ คงวุฒิปัญญา ผู้สมัครจากพรรคไทยรักไทย ผลการเลือกตั้ง มานะได้รับเลือกไปด้วยคะแนน 46,127 ขณะที่ สุรันต์ได้ 37,252 ต่อมา สุรันต์ ยังคงดำเนินกิจกรรมทางการเมืองกับทางพรรคประชาธิปัตย์อยู่ และลงสมัครรับเลือกตั้งอีกครั้งในปลายปี พ.ศ. 2550 และได้รับเลือกตั้งในที่สุด
ในการเลือกตั้ง พ.ศ. 2554 สุรันต์ ได้ลงสมัครรับเลือกตั้งในเขต 24 (เขตธนบุรี เขตบางกอกใหญ่ และเขตคลองสาน) และได้รับเลือกตั้งเป็น ส.ส.อีกหนึ่งสมัย

**เครื่องราชอิสริยาภรณ์**

**อ้างอิง**
  กรุงเทพมหานคร date=2006-12-14 -  นายสุรันต์ จันทร์พิทักษ์fix-attempted=yes 

**แหล่งข้อมูลอื่น**
  เว็บไซต์ส่วนตัว ท.พ.สุรันต์ จันทร์พิทักษ์ date=2007-10-20 
หมวดหมู่:บุคคลจากอำเภออินทร์บุรี
หมวดหมู่:ทันตแพทย์ชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภากรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะทันตแพทยศาสตร์ มหาวิทยาลัยเชียงใหม่
หมวดหมู่:บุคคลจากคณะสาธารณสุขศาสตร์ มหาวิทยาลัยมหิดล
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
การคลอด

เด็กแรกเกิด
การคลอด เป็นการให้กำเนิดของสิ่งมีชีวิตที่เลี้ยงลูกด้วยนมหลังจากการตั้งครรภ์ ซึ่งเปลี่ยนภาวะจากตัวอ่อนในครรภ์ออกมาเผชิญสิ่งแวดล้อมภายนอก ซึ่งการคลอดโดยธรรมชาติทารกหรือตัวอ่อนจะออกทางช่องคลอด หรือกรณีที่คลอดธรรมชาติไม่ได้ แพทย์จะทำการผ่าตัดหน้าท้องเพื่อเอาเด็กออกมา

**การคลอดก่อนกำหนด**
ผลการศึกษาของสถาบันวิจัยรหัสจีโนมของมนุษย์ของสหรัฐอเมริกาล่าสุดพบความเชื่อมโยงระหว่างการคลอดก่อนกำหนดและระดับคอเลสเตอรอลของผู้เป็นแม่ พบว่า ผู้หญิงที่มีระดับคอเลอเตอรอลสูงที่สุดคือ 261 มิลลิกรัมต่อเดซิลิตร (mg/dl) มีถึงประมาณ 12% ที่ให้กำเนิดบุตรก่อนกำหนด

**อ้างอิง**

**แหล่งข้อมูลอื่น**
  Child's growth after birth
หมวดหมู่:พัฒนาการของมนุษย์
หมวดหมู่:การคลอด
หมวดหมู่:สูติศาสตร์
หมวดหมู่:การตั้งครรภ์
อำเภอหนองบัวแดง

อำเภอหนองบัวแดง เป็นอำเภอหนึ่งของจังหวัดชัยภูมิ

**ประวัติ**
 ปี พ.ศ. 2508 แยกพื้นที่ตำบลหนองบัวแดง และตำบลนางแดด จากอำเภอเกษตรสมบูรณ์ ไปตั้งเป็น กิ่งอำเภอหนองบัวแดง และให้ขึ้นการปกครองกับอำเภอเกษตรสมบูรณ์- ปี พ.ศ. 2511 ตั้งตำบลถ้ำวัวแดง แยกออกจากตำบลนางแดด- ปี พ.ศ. 2512 ยกฐานะเป็นกิ่งอำเภอหนองบัวแดง อำเภอเกษตรสมบูรณ์ ขึ้นเป็น อำเภอหนองบัวแดง- ปี พ.ศ. 2512 ตั้งตำบลกุดชุมแสง แยกออกจากตำบลหนองบัวแดง- ปี พ.ศ. 2516 ตั้งตำบลบ้านเจียง แยกออกจากตำบลถ้ำวัวแดง- ปี พ.ศ. 2516 จัดตั้ง สุขาภิบาลหนองบัวแดง ในพื้นที่บางส่วนของตำบลหนองบัวแดง- ปี พ.ศ. 2521 ตั้งตำบลเจาทอง แยกออกจากตำบลบ้านเจียง- ปี พ.ศ. 2521 ตั้งตำบลหนองแวง แยกออกจากตำบลหนองบัวแดง- ปี พ.ศ. 2525 ตั้งตำบลคูเมือง แยกออกจากตำบลกุดชุมแสง- ปี พ.ศ. 2526 ตั้งตำบลท่าใหญ่ แยกออกจากตำบลถ้ำวัวแดง- ปี พ.ศ. 2527 ตั้งตำบลวังทอง แยกออกจากตำบลเจาทอง- ปี พ.ศ. 2529 ตั้งตำบลวังชมภู แยกออกจากตำบลนางแดด- ปี พ.ศ. 2531 แยกพื้นที่ตำบลบ้านเจียง ตำบลเจาทอง และตำบลวังทอง จากอำเภอหนองบัวแดง ไปตั้งเป็น กิ่งอำเภอภักดีชุมพล และให้ขึ้นการปกครองกับอำเภอหนองบัวแดง- ปี พ.ศ. 2534 ตั้งตำบลแหลมทอง แยกออกจากตำบลบ้านเจียง กิ่งอำเภอภักดีชุมพล- ปี พ.ศ. 2538 ยกฐานะเป็นกิ่งอำเภอภักดีชุมพล อำเภอหนองบัวแดง ขึ้นเป็น อำเภอภักดีชุมพล

**ที่ตั้งและอาณาเขต**
อำเภอหนองบัวแดงมีอาณาเขตติดต่อกับอำเภอข้างเคียง ดังนี้- ทิศเหนือ ติดต่อกับอำเภอคอนสาร - ทิศตะวันออก ติดต่อกับอำเภอเกษตรสมบูรณ์  - ทิศใต้ ติดต่อกับอำเภอเมืองชัยภูมิ อำเภอบ้านเขว้า และอำเภอหนองบัวระเหว- ทิศตะวันตก ติดต่อกับอำเภอภักดีชุมพล อำเภอหนองไผ่ และอำเภอเมืองเพชรบูรณ์ (จังหวัดเพชรบูรณ์) 

**การแบ่งเขตการปกครอง**

**การปกครองส่วนภูมิภาค**
อำเภอหนองบัวแดงแบ่งเขตการปกครองย่อยออกเป็น 8 ตำบล 130 หมู่บ้าน ได้แก่

**การปกครองส่วนท้องถิ่น**
ท้องที่อำเภอหนองบัวแดงประกอบด้วยองค์กรปกครองส่วนท้องถิ่น 9 แห่ง ได้แก่- เทศบาลตำบลหนองบัวแดง ครอบคลุมพื้นที่บางส่วนของตำบลหนองบัวแดง- เทศบาลตำบลหลวงศิริ ครอบคลุมพื้นที่ตำบลหนองบัวแดง (นอกเขตเทศบาลตำบลหนองบัวแดง)- องค์การบริหารส่วนตำบลกุดชุมแสง ครอบคลุมพื้นที่ตำบลกุดชุมแสงทั้งตำบล- องค์การบริหารส่วนตำบลถ้ำวัวแดง ครอบคลุมพื้นที่ตำบลถ้ำวัวแดงทั้งตำบล- องค์การบริหารส่วนตำบลนางแดด ครอบคลุมพื้นที่ตำบลนางแดดทั้งตำบล- องค์การบริหารส่วนตำบลหนองแวง ครอบคลุมพื้นที่ตำบลหนองแวงทั้งตำบล- องค์การบริหารส่วนตำบลคูเมือง ครอบคลุมพื้นที่ตำบลคูเมืองทั้งตำบล- องค์การบริหารส่วนตำบลท่าใหญ่ ครอบคลุมพื้นที่ตำบลท่าใหญ่ทั้งตำบล- องค์การบริหารส่วนตำบลวังชมภู ครอบคลุมพื้นที่ตำบลวังชมภูทั้งตำบล

**อ้างอิง**
หนองบัวแดง
หินเชิร์ต

หินเชิร์ต
หินเชิร์ต (chert) หินตะกอนเนื้อแน่น แข็ง เกิดจากการตกผลึกใหม่ เนื่องจากน้ำพาสารละลายซิลิกาเข้าไปแล้วระเหยออก ทำให้เกิดผลึกซิลิกาแทนที่เนื้อหินเดิม หินเชิร์ตมักเกิดขึ้นใต้ท้องทะเล เนื่องจากแพลงก์ตอนที่มีเปลือกเป็นซิลิกาตายลง เปลือกของแพลงตอนจะจมลงทับถมกัน หินเชิร์ตจึงปะปนอยู่ในหินปูน 
ในประเทศไทยส่วนใหญ่หาพบได้ยาก มีประโยชน์ไว้ทำเครื่องประดับ  ทำเลนส์

**ดูเพิ่ม**
 เครื่องมือหินโบราณ- หินไฟ
หมวดหมู่:หิน
วัดสิงห์ (จังหวัดปทุมธานี)

วัดสิงห์ ตั้งอยู่ริมแม่น้ำเจ้าพระยา ในท้องที่หมู่ที่ 2 บ้านธาตุ ตำบลสามโคก อำเภอสามโคก จังหวัดปทุมธานี 

**ประวัติ**
วัดสิงห์ได้รับวิสุงคามสีมา (ได้รับพระราชทานพื้นที่จากพระเจ้าแผ่นดินให้สร้างโบสถ์) เมื่อวันที่ 29 กันยายน พ.ศ. 2210 ภายในวัดมีอุโบสถ กว้าง 8.50 เมตร ยาว 18.00 เมตร สร้างเมื่อ พ.ศ. 2300 อาคารทรงไทย หอสวดมนต์ ศาลาการเปรียญ วิหารน้อย ศาลาดิน วิหารโถง กุฏิพระโบราณ 

**ปูชนียวัตถุและศิลปะโบราณ**
 พระประธานในอุโบสถ หน้าตักกว้าง 5 ศอก สูง 6 ศอก พร้อมด้วยพระอู่ทองอีก 3 องค์ สร้างเมื่อประมาณ 300 ปีเศษ- พระพุทธไสยาสน์ (หลวงพ่อเพชร) เป็นพระพุทธรูปปูนปั้นลงรักปิดทอง กว้าง 5 ศอก 1 คืบ 5 นิ้ว - พระพุทธรูปหลวงพ่อโตปูนปั้นลงรักปิดทองปางมารวิชัย หน้าตักกว้าง 3 ศอก 3 นิ้ว สูง 5 ศอก สร้างขึ้นสมัยกรุงศรีอยุธยา ประดิษฐานที่ศาลาดิน - พระพุทธรูปหลวงพ่อดำ สร้างจากศิลาทรายแดง ประดิษฐานอยู่ในวิหารน้อย โกศบรรจุอัฐิพระยากาย อดีตเจ้าอาวาสวัดสิงห์ เป็นงานประติมากรรมลวดลายงามวิจิตรงดงามทางศิลปะโบราณ เจดีย์ย่อมุมไม้สิบสองอยู่หน้าโบสถ์ 5 องค์ สร้างขึ้นพร้อมวัด รอยพระพุทธบาทจำลองไม้สัก ลงรักปิดทองเป็นฝีมือช่างต้นกรุงรัตนโกสินทร์  

**อ้างอิง**
 http://info.matichon.co.th/adm/tour/template1.php?idn=&selectid=156fix-attempted=yes 
สิงห์
หมวดหมู่:โบราณสถานในจังหวัดปทุมธานี
สิงห์
วรรณะ (ศาสนาฮินดู)

วรรณะ (varṇa) เป็นคำในภาษาสันสกฤตที่มีความหมายหลายประการ เช่น ลำดับ สี และชนชั้น ในทางศาสนาฮินดูใช้เรียกชนชั้นทางสังคมในความเชื่อ ในงานเขียนฮินดู เช่น มานุษมิรตีระบุว่ามีอยู่ทั้งหมดสี่วรรณและกำหนดอาชีพ ข้อกำหนดและหน้าที่ของตน (ธรรม) ได้แก่:
*ศูทร: แรงงาน
*แพศย์: พ่อค้าแม่ค้าและชาวสวนชาวไร่
*กษัตริย์: ผู้นำ ผู้ปกครอง นักรบ
*พราหมณ์: นักบวช นักวิชาการ อาจารย์
ชุมชนที่เป็นหนึ่งในสี่วรรณะนี้จะเรียกว่าเป็น สวรรณะ (savarna) หรือ "วรรณะฮินดู" ส่วน ชาวทลิต และ ชนเผ่าต่าง ๆ ที่ไม่ได้เป็นหนึ่งในสี่วรรณะนี้จะเรียกว่าเป็นพวก อวรรณะ
การแบ่งชนชั้นนี้ต่างกับการแบ่งชนขั้นตามภูมิภาค ชาติ (Jāti) ที่ซึ่งต่อมาถูกนำไปสร้างเป็นแผนที่โดยบริติชราช เพื่อให้ตรงกับ"ชนชั้น" (caste) ในแนวคิดยุโรป

**ศัพทมูลวิทยาและต้นกำเนิด**
คำว่า วรรณะ ในภาษาสันสกฤตมีที่มาจากรากศัพท์ IAST|vṛ หมายถึง "หุ้ม ห่อ นับ จำแนก พิจารณา พรรณนา หรือเลือก"
ศัพท์นี้ปรากฏในฤคเวท โดยมีความหมายว่า "สี รูปลักษณ์ภายนอก ภายนอก ร่าง หรือรูปร่าง" ส่วนในมหาภารตะหมายถึง "สี สีย้อม หรือรงควัตถุ"

**อ้างอิง**
หมวดหมู่:ศาสนาฮินดู
หมวดหมู่:ชนชั้นทางสังคม
หมวดหมู่:การเลือกปฏิบัติแบ่งตามประเทศ
เขาเอ๋อเหมย์

พระอาทิตย์ขึ้นบนจินติ่ง ยอดเขาของเขาเอ๋อเหมย์
ภูเขาเอ๋อเหมย์ หรือ ภูเขาง้อไบ๊ ตามสำเนียงอื่น (p=Éméi Shān) เป็นภูเขาห่างจากเฉินตูราว 160 กิโลเมตร ชื่อของภูเขาแห่งนี้ได้มาจากรูปทรงของภูเขาที่มีลักษณะคล้ายคิ้ว
ภูเขาแห่งนี้เป็นหนึ่งในสี่ภูเขาอันศักดิ์สิทธิ์ทางพุทธศาสนาของจีน เนื่องจากเป็นสถานที่ที่พระสมันตภัทรโพธิสัตว์เคยสถิตอยู่ (ประกอบด้วยเขาอู่ไถ เขาจิ่วหัว เขาเอ๋อเหมย์ และเขาผู่ถัว) และลัทธิเต๋าโดยมีอารามต่าง ๆ 151 แห่ง แต่ส่วนใหญ่ทรุดโทรม ยังคงเหลือที่เที่ยวชมได้ 20 แห่ง เขาเอ๋อเหมย์มียอดสูงถึง 3,099 เมตร ซึ่งเป็นที่ตั้งของวัดหัวจ้วง และช่วงฤดูหนาวมีหิมะปกคลุม และยังเป็นแหล่งรวมความหลากหลายทางชีวภาพของทั้งพรรณพืชและสัตว์ป่า
ในนิยายกำลังภายในเรื่องมังกรหยก เขาเอ๋อเหมย์ที่เป็นที่ตั้งของสำนักชีง้อไบ๊ และปรากฏอยู่ในนิยายกำลังภายในหลายเรื่อง

**อ้างอิง**

**ดูเพิ่ม**
 ภูเขาเอ๋อเหมย์และพระพุทธรูปเล่อชาน - แหล่งมรดกโลก

**แหล่งข้อมูลอื่น**
 http://www.oknation.net/blog/rickypong22/2007/05/02/entry-2
เอ๋อเหมย์
หมวดหมู่:แหล่งมรดกโลกในประเทศจีน
หมวดหมู่:มณฑลเสฉวน
ง้อไบ๊

ง้อไบ๊ หรือ เอ๋อเหมย อาจหมายถึง- เอ๋อเหมยซาน หรือ เขาง้อไบ๊ ในประเทศจีน- สำนักง้อไบ๊ สถานที่ในเรื่องมังกรหยก
หม่อมเอลิสะเบธ จักรพงษ์ ณ อยุธยา

หม่อมเอลิสะเบธ จักรพงษ์ ณ อยุธยา (29 พฤศจิกายน พ.ศ. 2458 – 27 พฤศจิกายน พ.ศ. 2514) มีนามเดิมว่า เอลิสะเบธ เคอร์ลิง ฮันเตอร์ (Elisabeth Curling Hunter) เป็นหม่อมในพระเจ้าวรวงศ์เธอ พระองค์เจ้าจุลจักรพงศ์ พระโอรสพระองค์เดียวในสมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ กับหม่อมคัทริน ณ พิศณุโลก หม่อมมารดาชาวรัสเซีย

**ประวัติ**
หม่อมเอลิสะเบธ จักรพงษ์ ณ อยุธยา หรือนามเดิมว่า เอลิสะเบธ ฮันเตอร์ เป็นที่รู้จักในหมู่ญาติพี่น้องและสหายสนิทว่า ลิสบา (Lisba) เกิดมาในตระกูลชั้นเยนตรี้ (Gentry) ครอบครัวมีเชื้อสายอังกฤษและสกอต บิดาชื่อเอ็ดเวิร์ด วิลเลียม ฮันเตอร์ กับมารดาชื่อมาเบล เอลิซาเบท (สกุลเดิม ไพล์) มีน้องสาวอีกสองคนคือไอลีนและแคลร์ ตามลำดับ 
พระเจ้าวรวงศ์เธอ พระองค์เจ้าจุลจักรพงษ์และเอลิสะเบธได้จดทะเบียนสมรสที่สำนักงานทะเบียนถนนมาร์โลส์ เมื่อวันที่ 30 กันยายน พ.ศ. 2481 หลังเสกสมรส พระองค์เจ้าจุลจักรพงษ์ทรงดำริที่จะไม่มีบุตร ในจดหมายฉบับหนึ่งที่เขียนถึงหม่อมเอลิสะเบธ ได้ตรัสไว้ว่า "ถ้าเผื่อเราแต่งงานกัน อย่ามีลูกกันเลย เพราะเด็กที่เกิดมาหลายเชื้อชาติ จะมีปัญหาตลอด" แต่ถึงกระนั้นหลังเสกสมรสเป็นเวลา 18 ปี หม่อมเอลิสะเบธจึงตั้งครรภ์ เมื่อหม่อมอายุ 41 ปี และเป็นทายาทเพียงคนเดียวของทั้งสองคือ หม่อมราชวงศ์นริศรา จักรพงษ์ (เกิด 2 สิงหาคม พ.ศ. 2499) สมรสกับแอลเลน เลวี และกอสวัสดิ์ สวัสดิวัตน์ ทอมสัน มีบุตรชายสองคนคือจุลจักร จักรพงษ์ และภูวสวัสดิ์ จักรพงษ์
หม่อมเอลิสะเบธ จักรพงษ์ ณ อยุธยา ได้เยี่ยมประเทศไทยพร้อมพระเจ้าวรวงศ์เธอ พระองค์เจ้าจุลจักรพงษ์ เมื่อครั้งงานฉลองรัฐธรรมนูญเมื่อปี 2481
หม่อมเอลิสะเบธถึงแก่กรรมเมื่อวันที่ 27 พฤศจิกายน พ.ศ. 2514 ขณะอายุ 56 ปี ณ คอร์นวอล สหราชอาณาจักร

**สถานที่ที่ตั้งตามนาม**
 ตึกเอลิสะเบธ จักรพงษ์ โรงพยาบาลจุฬาลงกรณ์

**เครื่องราชอิสริยาภรณ์**

**อ้างอิง**

**เอกสารอ่านเพิ่ม**
 เกิดวังปารุสก์ ประพันธ์โดยพระเจ้าวรวงศ์เธอ พระองค์เจ้าจุลจักรพงษ์ สำนักพิมพ์ River Books ,ISBN 974-8225-22-4
หมวดหมู่:หม่อม
หมวดหมู่:ราชสกุลจักรพงษ์
หมวดหมู่:ณ อยุธยา
หมวดหมู่:ชาวสหราชอาณาจักรเชื้อสายสกอต
หมวดหมู่:ชาวอังกฤษในประเทศไทย
กองทัพเมิงไต

กองทัพเมิงไต (မိုင်းတိုင်းတပ်မတော်; Mong Tai Army, MTA) เป็นหน่วยงานทางทหารของสภาปฏิวัติไต ที่เกิดจากการรวมตัวของสหกองทัพปฏิวัติรัฐฉาน กองทัพรัฐฉานภาคใต้และกองทัพสหฉานเมื่อ พ.ศ. 2528 หลังจากการรวมตัวกัน ขุนส่าซึ่งเป็นอดีตผู้นำของกองทัพสหฉานกลายเป็นผู้มีอิทธิพลและควบคุมกองทัพเมิงไตได้
กองบัญชาการของกองทัพเมิงไตตั้งอยู่ในHo Mong (Homein), Langkho District หมู่บ้านที่อยู่ใกล้กับชายแดนจังหวัดแม่ฮ่องสอน
กองทัพเมิงไตเป็นหน่วยงานทางทหารของไทใหญ่ที่มีประสิทธิภาพมากที่สุด มีฐานที่มั่นตลอดแนวพรมแดนไทย-พม่า บริเวณ จ.เชียงรายและ จ.เชียงใหม่ กองทัพภายใต้การนำของขุนส่ามีบทบาทในการผลิตและค้ายาเสพติดทำให้ภาพพจน์ขององค์กรไม่สู้ดี ความแตกแยกภายในกองทัพเริ่มเกิดขึ้นเมื่อ พ.ศ. 2538 พันโทก้านยอดแยกตัวออกไปเมื่อ 6 มิถุนายน พ.ศ. 2538 ทำให้ขุนส่าเริ่มติดต่อกับรัฐบาลพม่าเพื่อวางอาวุธ จน กองทัพเมิงไตประกาศวางอาวุธเมื่อ 31 ธันวาคม พ.ศ. 2538 กลุ่มที่ไม่พอใจ เช่นกลุ่มของเจ้ายอดศึก ได้แยกตัวออกไปตั้งกองกำลังของตนเองเพื่อต่อสู้กับพม่าต่อไป

**อ้างอิง**
 อัคนี มูลเมฆ. รัฐฉาน: ประวัติศาสตร์และการปฏิวัติ. กทม. มติชน.2548

**แหล่งข้อมูลอื่น**
  Shanland-  MTA
หมวดหมู่:ขบวนการแบ่งแยกดินแดนไทใหญ่
หมวดหมู่:องค์การกึ่งทหารในประเทศพม่า
กองทัพแห่งชาติกะเหรี่ยงแดง

กองทัพแห่งชาติกะเหรี่ยงแดง (Karenni National Army) ก่อตั้งขึ้นเมื่อเดือนสิงหาคม พ.ศ. 2491 ผู้นำคือ ซอ มอเรห์ มีเป้าหมายเพื่อต่อต้านการยึดครองรัฐกะยาของพม่า โดยอ้างสิทธิ์ตามสนธิสัญญาฉบับ พ.ศ. 2418 ต่อมากลุ่มได้เปลี่ยนชื่อเป็นพรรคก้าวหน้าแห่งชาติกะเหรี่ยงแดง (Karenni National Progressive Party; KNPP) เมื่อ พ.ศ. 2500 กลุ่ม KNPP เจรจาตกลงหยุดยิงด้วยวาจากับกองทัพพม่าเมื่อเดือนมีนาคม พ.ศ. 2538 แต่การตกลงในรายละเอียดของการเจรจาครั้งนี้ล้มเหลวเพราะการแบ่งปันผลประโยชน์ระหว่าง KNPP กับรัฐบาลพม่าไม่ลงตัว จึงเกิดการสู้รบกันอีกครั้งตั้งแต่เดือนมิถุนายน พ.ศ. 2538

**อ้างอิง**
 พรพิมล ตรีโชติ. ชนกลุ่มน้อยกับรัฐบาลพม่า. กทม. สำนักงานกองทุนสนับสนุนงานวิจัย. 2542 หน้า 147 - 150
หมวดหมู่:ขบวนการแบ่งแยกดินแดน
หมวดหมู่:ขบวนการทางการเมืองในประเทศพม่า
ชเวจีน

ชเวจีน (ရွှေကျင်) หรือที่เรียกร่วมกับคำนำหน้าชื่อว่า นายชเวจีน หรือ ไนง์ชเวจีน (နိုင်ရွှေကျင်; 1 มีนาคม พ.ศ. 2456 – 7 มีนาคม พ.ศ. 2546) เป็นผู้นำของแนวร่วมมอญและพรรครัฐมอญใหม่ในเวลาต่อมา เกิดเมื่อ พ.ศ. 2456 ที่เมืองสะเทิม บิดาชื่ออูไนง์ชเวปอง มารดาชื่อมีไจง์ จบการศึกษาทางด้านศิลปศาสตร์เมื่อ พ.ศ. 2474 และเข้าทำงานเป็นเจ้าหน้าที่เลขานุการของรัฐบาลพม่าจนเกิดสงครามโลกครั้งที่ 2 
ในช่วงสงคราม ชเวจีนเข้ารับราชการเป็นทหารเรือในกองทัพเรืออังกฤษ แต่ลาออกเมื่อ พ.ศ. 2485 หลังจากนั้นเขาเข้าร่วมงานกับน้องชายทำงานใต้ดินต่อต้านญี่ปุ่น จนกระทั่งน้องชายถูกจับและถูกฆ่าตาย หลังจากได้รับเอกราช ชเวจีนไม่พอใจที่ชาวมอญไม่มีสิทธิ์ในสภา เขาพยายามติดต่อกับอู้นุ นายกรัฐมนตรีในขณะนั้นเพื่อขอตั้งรัฐมอญเป็นส่วนหนึ่งในสหภาพพม่า ผลการเจรจาปรากฏว่าตกลงกันไม่ได้ ทางรัฐบาลจึงส่งทหารปราบปรามฝ่ายมอญ ชเวจีนจึงตั้งแนวร่วมมอญเพื่อเรียกร้องเอกราชตั้งแต่ พ.ศ. 2491 
ช่วงระหว่าง พ.ศ. 2492–2497 ชเวจีนถูกรัฐบาลพม่าจับคุมขังและกักบริเวณ เมื่อพ้นโทษ เขาจึงเข้าป่าไปสมทบกับแนวร่วมมอญเพื่อต่อสู้กับพม่าในเขตตะนาวศรี และได้ตั้งพรรคมอญใหม่ใน พ.ศ. 2502 หลังจากที่แนวร่วมมอญยอมวางอาวุธ ชเวจีนเป็นผู้นำพรรครัฐมอญใหม่สู้กับพม่าจนมีการลงนามหยุดยิงเมื่อ พ.ศ. 2538 รวมเวลาการต่อสู้เพื่อเอกราชมอญตั้งแต่ พ.ศ. 2491–2538 เป็นเวลา 49 ปี

**อ้างอิง**
 พรพิมล ตรีโชติ. ชนกลุ่มน้อยกับรัฐบาลพม่า. กรุงเทพฯ : สำนักงานกองทุนสนับสนุนงานวิจัย, 2542, หน้า 277–278.
หมวดหมู่:ชาวพม่าเชื้อสายมอญ
หมวดหมู่:บุคคลจากมหาวิทยาลัยย่างกุ้ง
ซน โฮ-ย็อง

ซอน โฮยอง (MR=; เกิด 26 มีนาคม ค.ศ. 1980) เป็นนักร้องและนักแสดงละครเวทีสัญชาติเกาหลีใต้-อเมริกัน ที่พำนักอยู่ในประเทศเกาหลีใต้ มีชื่อเสียงในฐานะสมาชิกของวง g.o.d เขาเปิดตัวในวงการบันเทิงกับวงในปี ค.ศ. 1999 และทำงานเดี่ยวในฐานะนักร้องและนักแสดงละครเวทีหลังจากที่วงยุบไป เขายังปรากฏตัวเป็นประจำในรายการ Immortal Songs: Singing the Legend และรายการวาไรตี้เพลงอื่น ๆ
ซอน โฮยอง เป็นสมาชิกจาก G.O.D คนแรกที่ออกผลงานเดี่ยวของตัวเอง ชุดแรกชื่ออัลบั้ม ‘Yes 1st’ เป็นอัลบั้มที่บ่งบอกถึงตัวตนของ Son Ho Young ไว้อย่างชัดเจน และด้วยความสามารถทั้งในการร้อง การเต้นและการแสดงบนเวที ปล่อยซิงเกิลแรก ‘Yes
’ เลยทีเดียว นอกจากนี้ยังมีเพลงดังอย่าง "운다" (Crying) และ "사랑은 이별을 데리고 오다" (Love Brings Separation) อีกด้วย
ปี 2007 ซอน โฮยองปล่อยซิงเกิลล่าสุด ‘하늘에 내 마음이’ (My Heart in Heaven) เพื่อโปรโมต ซิงเกิลอัลบั้ม Sweet Love 

**อ้างอิง**

**แหล่งข้อมูลอื่น**
หมวดหมู่:กลุ่มดนตรีที่ก่อตั้งในปี พ.ศ. 2542
หมวดหมู่:กลุ่มดนตรีเคป็อป
หมวดหมู่:เคป็อป
หมวดหมู่:นักร้องเกาหลีใต้
หมวดหมู่:บอยแบนด์เกาหลีใต้
หมวดหมู่:กลุ่มดนตรีป็อปสัญชาติเกาหลีใต้
หมวดหมู่:กลุ่มดนตรีสัญชาติเกาหลี
หมวดหมู่:บุคคลจากรัฐนิวเจอร์ซีย์
หมวดหมู่:ศิลปินสังกัดสวิงเอนเตอร์เทนเมนต์
หมวดหมู่:ศิลปินสังกัดเจวายพีเอนเตอร์เทนเมนต์
หมวดหมู่:ไอดอลชายชาวเกาหลีใต้
หมวดหมู่:นักร้องจากโซล
สรุปเหรียญโอลิมปิกฤดูร้อน 1992

สรุปเหรียญโอลิมปิกฤดูร้อน 1992
สัญลักษณ์
เหรียญรางวัลเปลี่ยนแปลง

**อ้างอิง**
หมวดหมู่:โอลิมปิกฤดูร้อน 1992
เซ็นเซ

คำศัพท์ "先生" อ่านเป็น เซ็นเซ (ญี่ปุ่น), เซียนเชิง/ซินแส (จีน), ซ็อนแซ็ง (เกาหลี) และ tiên sinh (เวียดนาม) เป็นคำแสดงความเคารพที่ใช้ในเขตวัฒนธรรมเอเชียตะวันออก โดยมีความหมายตรงตัวว่า "บุคคลที่เกิดก่อน" หรือ "ผู้มาก่อน" ในการใช้งานทั่วไปใช้คำนี้หลังชื่อบุคคล และมีความหมายว่า "ครู" คำนี้ยังสามารถใช้เป็นตำแหน่งเพื่ออ้างถึง หรือเรียกอาชีพกับผู้มีอำนาจประเภทอื่น เช่น นักบวช นักบัญชี ทนาย แพทย์ และนักการเมือง หรือเพื่อแสดงความเคารพต่อผู้ที่บรรลุถึงระดับความเชี่ยวชาญในศิลปะรูปแบบหนึ่งหรือทักษะอื่น ๆ

**ศัพทมูลวิทยา**
อักษรสองตัวที่เป็นต้อตอคำศัพท์นี้แปลตรงตัวเป็น "เกิดก่อน" และเป็นนัยถึงผู้สอนโดยอาศัยภูมิปัญญาผ่านวัยและประสบการณ์
ในภาษาจีน คำนี้มีความหมายว่าผู้เกิดก่อนเช่นกัน ใช้เรียกแพทย์ อาจารย์ หรือผู้รู้ แต่ปัจจุบัน ในภาษาจีนกลาง คำนี้แปลว่า นาย คือคำที่ใช้นำหน้าผู้ชาย หรือใช้เรียกผู้ชาย เช่น 先生: คุณผู้ชาย 林先生: คุณผู้ชายลิ้ม

**ดูเพิ่ม**
 จีน: ซือฝู- สันสกฤต: คุรุ- เซ็มไป- โรชิ

**อ้างอิง**

**แหล่งข้อมูลอื่น**
  What is a Sensei in Judo?-  Karate: What is a Sensei in Karate? date=2018-08-21 
หมวดหมู่:คำและวลีภาษาญี่ปุ่น
หมวดหมู่:เซ็น
เซ็นเซ (แก้ความกำกวม)

เซ็นเซ อาจหมายถึง- เซ็นเซ - คำนำหน้าชื่อของอาจารย์ในภาษาญี่ปุ่น- เซ็นเซ (วงดนตรี) - วงดนตรีในสหรัฐอเมริกา- เซ็นเซ (การ์ตูน) - ตัวละครการ์ตูนใน  DC Comics Universe
ผลงานของเวสต์ไลฟ์

เวสต์ไลฟ์ในปี 2006

**อัลบั้ม**

**สตูดิโออัลบั้ม**

**อัลบั้มรวม**

**บ็อกซ์เซ็ต**

**ซิงเกิล**

**ในฐานะศิลปินร่วม**

**ชาร์ตเพลงอื่น**

**วิดีโออัลบั้ม**

**คอนเสิร์ต**

**มิวสิกวิดีโอ**

**สารคดี**

**อ้างอิง**

หมวดหมู่:เวสต์ไลฟ์
อำเภอหว้านใหญ่

หว้านใหญ่  เป็นอำเภอ 1 ใน 7 อำเภอของจังหวัดมุกดาหาร เป็นอำเภอที่ตั้งของแหล่งท่องเที่ยวที่สำคัญของจังหวัดมากที่สุด ทั้งวัดมโนภิรมย์ วัดพระศรีมหาโพธิ์ วัดลัฎฐิกวัน สักการสถานพระมารดาแห่งมรณสักขี (วัดสองคอน) พิพิธภัณฑ์ท่านหนูฮัก พูมสะหวัน วัดป่าวิเวก หาดมโนภิรมย์ และแก่งกะเบา 
ไฟล์:Pong Kham, Wan Yai District, Mukdahan 49150, Thailand - panoramio.jpg|thumb|275x275px|แม่น้ำโขงที่ตำบลป่งขาม

**ที่ตั้งและอาณาเขต**
อำเภอหว้านใหญ่มีอาณาเขตติดต่อกับเขตการปกครองข้างเคียง ดังต่อไปนี้- ทิศเหนือ ติดต่อกับอำเภอธาตุพนม (จังหวัดนครพนม)- ทิศตะวันออก ติดต่อกับแขวงสุวรรณเขต (ประเทศลาว)- ทิศใต้ ติดต่อกับอำเภอเมืองมุกดาหาร - ทิศตะวันตก ติดต่อกับอำเภอเมืองมุกดาหาร

**ประวัติ**
เดิมอำเภอหว้านใหญ่แต่เดิมอยู่ในเขตเมืองพาลุกากรภูมิ ตั้งขึ้นในสมัยพระบาทสมเด็จพระจอมเกล้าเจ้าอยู่หัว เมื่อ พ.ศ. 2409 ขึ้นเมืองมุกดาหาร ซึ่ง "พาลุกา" แปลว่า "ทรายชายโขง" ตามคำบอกเล่าของชาวข่า และชาวลาวที่อาศัยอยู่ในชุมชนบ้านพาลุกา เขตเมืองพาลุกากรภูมิทางเหนือตั้งแต่ลำน้ำก่ำ ทางใต้ถึงห้วยบางทราย และต่อมาเมืองพาลุกากรภูมิถูกยุบเป็นหมู่บ้านขึ้นกับตำบลบ้านหว้าน ในปี พ.ศ. 2442 สมัยพระบาทสมเด็จพระจุลจอมเกล้าเจ้าอยู่หัว ขึ้นกับท้องที่อำเภอมุกดาหาร จังหวัดนครพนม ส่วนบ้านว่านใหญ่ ท้าวสีหานามและท้าวมหาคำ นำราษฏรจากเมืองมหาชัย ประเทศลาวอพยพมาตั้งถิ่นฐานในบริเวณที่เป็นสวนว่าน และตั้งบ้านเรือนขึ้นให้ชื่อเรียกว่า บ้านว่านใหญ่ ต่อมาได้เพี้ยนชื่อตามภาษาพูดเป็นภาษาเขียนว่า "หว้านใหญ่"
เมื่อปี พ.ศ. 2519 กำนัน ผู้ใหญ่บ้าน และราษฎรตำบลหว้านใหญ่ ได้พิจารณาว่าสภาพทางภูมิศาสตร์ ลักษณะความเป็นอยู่ การประกอบอาชีพ แนวโน้มมีความเจริญในอนาคต จึงตั้งตำบลในพื้นที่เพื่อเตรียมจัดตั้งขึ้นเป็นกิ่งอำเภอ โดยแยกตำบลหว้านใหญ่ตั้งเป็นตำบลป่งขาม และแยกตำบลบางทรายใหญ่ตั้งเป็นตำบลบางทรายน้อยและในวันที่ 3 กันยายน พ.ศ. 2520 ความเห็นชอบของคณะกรรมการหมู่บ้าน สภาตำบล หัวหน้าส่วนราชการประจำอำเภอ จังหวัด สภาจังหวัด สมาชิกสภาผู้แทนราษฎรและกระทรวงมหาดไทยจึงได้ประกาศเขตท้องที่ของอำเภอมุกดาหาร คือ ตำบลหว้านใหญ่ ตำบลป่งขาม และตำบลบางทรายน้อย ออกมาตั้งเป็น กิ่งอำเภอหว้านใหญ่
ในปี พ.ศ. 2525 จังหวัดนครพนมได้แยกอำเภอมุกดาหาร อำเภอคำชะอี อำเภอดอนตาล อำเภอนิคมคำสร้อย กิ่งอำเภอดงหลวงและกิ่งอำเภอหว้านใหญ่ มาตั้งเป็นจังหวัดมุกดาหาร และเปลี่ยนชื่ออำเภอมุกดาหารเป็นอำเภอเมืองมุกดาหาร ทางกิ่งอำเภอจึงย้ายมาขึ้นกับอำเภอเมืองมุกดาหาร และในปี พ.ศ. 2526 ทางราชการได้แยกตำบลหว้านใหญ่ตั้งเป็นตำบลชะโนด และแยกตำบลป่งขามตั้งเป็นตำบลดงหมูในปี พ.ศ. 2531 เนื่องจากหลักเกณฑ์การตั้งอำเภอต้องมีตำบลไม่น้อยกว่า 5 ตำบล นอกจากนี้ในปี พ.ศ. 2532 ทางราชการโอนพื้นที่หมู่ 9 (ในขณะนั้น) บ้านนาแพง ตำบลคำป่าหลาย มาขึ้นกับตำบลหว้านใหญ่ เนื่องจากมีระยะทางที่ใกล้กับทางกิ่งอำเภอ ก่อนที่ต่อมาในวันที่ 9 เมษายน พ.ศ. 2535 ได้ยกฐานะจากกิ่งอำเภอหว้านใหญ่ อำเภอเมืองมุกดาหาร เป็น อำเภอหว้านใหญ่ รวมระยะเวลาการเป็นกิ่งอำเภอทั้งหมด 14 ปี

**การแบ่งเขตการปกครอง**

**การปกครองส่วนภูมิภาค**
อำเภอหว้านใหญ่แบ่งพื้นที่การปกครองออกเป็น 5 ตำบล 43 หมู่บ้าน ได้แก่

**การปกครองส่วนท้องถิ่น**
ท้องที่อำเภอหว้านใหญ่ประกอบด้วยองค์กรปกครองส่วนท้องถิ่น 4 แห่ง ได้แก่- เทศบาลตำบลหว้านใหญ่ ครอบคลุมพื้นที่ตำบลหว้านใหญ่ทั้งตำบล- เทศบาลตำบลชะโนด ครอบคลุมพื้นที่ตำบลชะโนดทั้งตำบล- องค์การบริหารส่วนตำบลป่งขามดงหมู ครอบคลุมพื้นที่ตำบลป่งขามและตำบลดงหมูทั้งตำบล- องค์การบริหารส่วนตำบลบางทรายน้อย ครอบคลุมพื้นที่ตำบลบางทรายน้อยทั้งตำบล

**อ้างอิง**
หว้านใหญ่
อำเภอบ้านใหม่ไชยพจน์

บ้านใหม่ไชยพจน์ –ไช-ยะ-พด เป็นอำเภอหนึ่งของจังหวัดบุรีรัมย์ แยกเป็นกิ่งอำเภอออกจากอำเภอพุทไธสงในปี พ.ศ. 2535 และยกฐานะเป็นอำเภอในปี พ.ศ. 2540 มีชื่อเสียงในเรื่องการทอผ้าไหมมัดหมี่ และมีงานประจำปีที่จัดขึ้นอย่างยิ่งใหญ่เป็นประจำทุกปี คือ ประเพณีปรางค์กู่สวนแตง และบุญบั้งไฟบ้านใหม่ไชยพจน์

**ที่ตั้งและอาณาเขต**
อำเภอบ้านใหม่ไชยพจน์มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอหนองสองห้อง (จังหวัดขอนแก่น)- ทิศตะวันออก ติดต่อกับอำเภอพุทไธสง- ทิศใต้ ติดต่อกับอำเภอเมืองยาง (จังหวัดนครราชสีมา)- ทิศตะวันตก ติดต่อกับอำเภอประทาย (จังหวัดนครราชสีมา)

**ประวัติ**
เดิมพื้นที่บริเวณ กม.ศูนย์ (ที่ตั้งอำเภอบ้านใหม่ไชยพจน์) มีลักษณะเป็นป่าทึบ จึงเป็นที่ซ่องสุ่มของโจรผู้ร้าย เมื่อปี พ.ศ. 2497 นายไชยพจน์ ภู่กำชัย นายอำเภอพุทไธสงในขณะนั้น มีแนวความคิดขอจัดตั้งหมู่บ้านในบริเวณดังกล่าวโดยใช้ชื่อว่า บ้าน กม.ศูนย์ เมื่อวันที่ 20 ธันวาคม พ.ศ. 2499 และได้รับอนุมัติเมื่อวันที่ 19 มีนาคม พ.ศ. 2500 โดยนายไชยพจน์เป็นผู้วางผังหมู่บ้านและเปิดให้จับจองที่ดิน
ต่อมามีการปรับปรุงถนนทางหลวงแผ่นดินหมายเลข 202 ขยายช่องทางการจราจร ทำให้การคมนาคมสะดวกขึ้น ประกอบกับท้องที่ของอำเภอพุทไธสงในขณะนั้น มีอาณาเขตกว้างขวาง ประชาชนบางส่วนอยู่ห่างไกลจากตัวอำเภอ เจ้าหน้าที่ออกตรวจตราดูแลความทุกข์สุขไม่ทั่วถึง ทำให้ในปี พ.ศ. 2521 ชาวบ้าน กม.ศูนย์ และประชาชนราว 10,000 คน ของทั้ง 5 ตำบล จึงได้เสนอขอแบ่งท้องที่อำเภอพุทไธสงตั้งเป็นกิ่งอำเภอ ชื่อว่า กิ่งอำเภอกู่สวนแตง แต่ไม่ได้รับการอนุมัติจากกระทรวงมหาดไทย 
จนกระทั่งถึงปี พ.ศ. 2535 ชุมชนบ้าน กม.ศูนย์ ขยายใหญ่ขึ้น คณะกรรมการหมู่บ้านสภาตำบลหนองแวงจึงได้เสนอขอจัดตั้งกิ่งอำเภอใหม่อีกครั้งในนาม กิ่งอำเภอบ้านใหม่ไชยพจน์ เพื่อเป็นเกียรติแก่นายไชยพจน์ ภู่กำชัย ผู้เสนอจัดตั้งหมู่บ้าน กม.ศูนย์ อันเป็นที่ตั้งของอำเภอใหม่ และกิ่งอำเภอนี้ได้รับการอนุมัติจัดตั้งจากกระทรวงมหาดไทยเมื่อ พ.ศ. 2535 โดยรวมตำบลทองหลาง ตำบลหนองแวง ตำบลกู่สวนแตง ตำบลแดงใหญ่ และตำบลหนองเยือง รวม 46 หมู่บ้าน ประชากร 23,970 คน ตั้งกิ่งอำเภอ ณ บ้าน กม.ศูนย์ ตำบลหนองแวง 
มีการจัดตั้งสุขาภิบาลบ้านใหม่ไชยพจน์ ตามการขยายตัวของชุมชน มีบ้านเรือนราษฎรตั้งอยู่เป็นปึกแผ่น มีการคมนาคมและการค้าขายเจริญขึ้นมาก และได้ยกฐานะเป็น อำเภอบ้านใหม่ไชยพจน์ เมื่อ พ.ศ. 2540

**การแบ่งเขตการปกครอง**

**การปกครองส่วนภูมิภาค**
อำเภอบ้านใหม่ไชยพจน์แบ่งพื้นที่การปกครองออกเป็น 5 ตำบล 55 หมู่บ้าน

**การปกครองส่วนท้องถิ่น**
ท้องที่อำเภอบ้านใหม่ไชยพจน์ประกอบด้วยองค์กรปกครองส่วนท้องถิ่น 6 แห่ง ได้แก่- เทศบาลตำบลบ้านใหม่ไชยพจน์ ครอบคลุมพื้นที่ตำบลหนองแวง (เฉพาะพื้นที่หมู่ที่ 1–6,  8,12) และตำบลทองหลาง (เฉพาะพื้นที่บางส่วนของหมู่ที่ 8)- องค์การบริหารส่วนตำบลหนองแวง ครอบคลุมพื้นที่ตำบลหนองแวง (เฉพาะพื้นที่หมู่ที่ 7, 13-15)- องค์การบริหารส่วนตำบลทองหลาง ครอบคลุมพื้นที่ตำบลทองหลาง (เฉพาะนอกเขตเทศบาลตำบลบ้านใหม่ไชยพจน์)- องค์การบริหารส่วนตำบลกู่สวนแตง ครอบคลุมพื้นที่ตำบลกู่สวนแตงทั้งตำบล- องค์การบริหารส่วนตำบลแดงใหญ่ ครอบคลุมพื้นที่ตำบลแดงใหญ่ทั้งตำบล- องค์การบริหารส่วนตำบลหนองเยือง ครอบคลุมพื้นที่ตำบลหนองเยืองทั้งตำบล

**อ้างอิง**

บ้านใหม่ไชยพจน์
สถานีย่อย:ประวัติศาสตร์/ดัชนี

บทความคัดสรร- การบุกครองโปแลนด์- จักรพรรดินโปเลียนที่ 1- ไดโนเสาร์- ราชวงศ์ชิง- สุสานจิ๋นซีฮ่องเต้  - สมเด็จพระนางเจ้าสุขุมาลมารศรี พระอัครราชเทวี - สมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ
บทความคุณภาพ- ไดอานา เจ้าหญิงแห่งเวลส์- รัฐประหารในประเทศไทย พ.ศ. 2549- ประวัติพุทธศาสนา- สงครามโลกครั้งที่สอง- สมเด็จพระเจ้ากรุงธนบุรี
บทความที่เคยถูกเสนอชื่อเป็นบทความคุณภาพ- พระราชวังบางปะอิน- วินาศกรรม 11 กันยายน พ.ศ. 2544- กบฏดุซงญอ- ปราสาทพระวิหาร
สถานีย่อย:ประวัติศาสตร์/ตอบข้อสงสัย

คำถาม : ประวัติศาสตร์ อ่านอย่างไรจึงจะถูกกันแน่ ? 
 คำตอบ : คำว่า ประวัติศาสตร์ เป็นคำสมาสระหว่างคำว่า ประวัติ และคำว่า ศาสตร์ ตามกฎของคำสมาสแล้ว สระอิบนต.เต่า จะต้องออกเสียงด้วย ดังเห็นได้จากคำว่า เกียรติภูมิ อ่านว่า เกียด-ติ-พูม ไม่ใช่ เกียด-พูม คำว่า อุบัตเหตุ อ่านว่า อุ-บัด-ติ-เหด ไม่ใช่ อุ-บัด-เหด ฉันใดก็ฉันนั้น คำว่า ประวัติศาสตร์จึงควรอ่านว่า ประ-หวัด-ติ-สาด ตามหลักภาษาไทย แต่ต่อมาได้มีการอนุโลมให้อ่านว่า ประ-หวัด-สาด ได้
ถามคำถาม
----
ในโอกาสต่อ ๆ ไป หากมีคำถามไหนน่าสนใจ จะถูกนำขึ้นมาแสดงไว้ ณ ที่นี้
สถานีย่อย:ประวัติศาสตร์/คุณช่วยเราได้

นี่คือส่วนหนึ่งที่คุณทำได้  - บทความที่ต้องการ ประวัติศาสตร์กรีก ^ ประวัติศาสตร์อเมริกาเหนือ ^ ประวัติศาสตร์อเมริกาใต้ ^ ประวัติศาสตร์แอฟริกา ^ ประวัติศาสตร์ออสเตรเลีย ^ ประวัติศาสตร์แอนตาร์กติกา ^ ประวัติศาสตร์อารก์ติก ^ แฝดสยาม อิน-จัน ^ - บทความที่ควรมี  พญางำเมือง- โครง กษัตริย์แห่งยูดาห์ การชุมนุมประท้วงที่จตุรัสเทียนอันเหมิน การปฏิวัติทางวัฒนธรรม การปฏิวัติอุตสาหกรรม การปฏิวัติอเมริกา มหาราช ท้าวเทพกระษัตรี ท้าวศรีสุนทร พระสังฆราชปาลเลอกัวซ์ พระมหาเถรศรีศรัทธา พระองค์เจ้าขุนเณร ฯลฯ-  ในชีวิตจริง ร่วมอนุรักษ์ประวัติศาสตร์ไทยไม่ให้คนรุ่นหลังลืม  ช่วยกันรณรงค์ให้ทุกคนที่ไม่ชอบประวัติศาสตร์หันมาเปิดใจ
 หรือดูรายละเอียดที่ สารานุกรมประวัติศาสตร์
เจ้าฟ้ามหานคร กิตติชยกร ราชสำนักหลวง
คอลลอยด์

นมเป็นคอลลอยด์ชนิดหนึ่ง
คอลลอยด์ (colloid) เป็นสารผสมที่ดูเหมือนจะเป็นเนื้อเดียวกันแต่เป็นแขวนลอย โดยแบ่งเป็นส่วนเนื้อเดียว (continous phase) และอนุภาคคอลลอยด์คู่ (dispersed phase) ซึ่งตัวอนุภาคคอลลอยด์จะมีขนาดระหว่าง 10-7-10-4 เซนติเมตร หรือมากกว่าขนาดรูกระดาษเซลโลเฟน แต่น้อยกว่ารูกระดาษกรอง อนุภาคคอลลอยด์จะเกาะตัวใหญ่กว่าโมเลกุล แต่ไม่ใหญ่มาก จะแยกชั้นชัดเจน เช่น นม (Milk) ควัน (smoke)

**ประเภทของคอลลอยด์**
 
อนุภาคคอลลอยด์
ก๊าซ
ของเหลว
ของแข็ง
ส่วนเนื้อเดียว
ก๊าซ
ไม่มี (เพราะก๊าซละลายก๊าซได้) 
ละอองลอย (Liquid Aerosol)ตัวอย่าง: หมอก
ละอองแข็งลอย (Solid Aerosol)ตัวอย่าง: ควัน
ของเหลว
โฟมตัวอย่าง: วิปครีม
อิมัลชัน (Emulsion)ตัวอย่าง: นม, มายองเนส
โซลตัวอย่าง: สี, น้ำหมึก, เลือด
ของแข็ง
โฟมตัวอย่าง: หินพัมมิช 
เจล (Gel)ตัวอย่าง: เนย, เจลลาติน
โซลตัวอย่าง: ruby glass

**ปรากฏการณ์ต่าง ๆ ในคอลลอยด์**
ปรากฏการณ์ทินดอลล์

**ปรากฏการณ์ทินดอลล์**
ปรากฏการณ์ทินดอลล์ (Tyndall Effect) คือปรากฏการณ์กระเจิงแสง เมื่อฉายลำแสงไปในสารคอลลอยด์บางชนิด อนุภาคคอลลอยด์จะช่วยกระเจิงแสงและทำให้มองเห็นเป็นลำแสงได้ เช่นการทอแสงของอากาศที่มีละอองฝุ่นอยู่ ค้นพบโดย จอห์น ทินดอล ในปี พ.ศ. 2412
เช่น หมอก ฝุ่น

**การเคลื่อนที่แบบบราวน์**
การเคลื่อนที่แบบบราวน์ (Brownian Motion) คือการเคลื่อนที่ของอนุภาคคอลลอยด์ซึ่งเกิดจากการเคลื่อนที่แบบสุ่ม โดยการชนไปมาของอนุภาคจากส่วนเนื้อเดียว ซึ่งโรเบิร์ต บราวน์ค้นพบปรากฏการณ์นี้ในการส่องควันโดยกล้องจุลทรรศน์

**การวิ่งของโมเลกุลกับความเร็วแสงที่ผ่านสารละลายคอลลอยด์**
จากปรากฏการทินดอลล์คือปรากฏการณ์กระเจิงแสง โมเลกุลที่อยู่ภายในอนุภาคคอลลอยด์ จะเกิดประกฏการ undoll ultra tony Effect (u.u.t.e) หลังการเกิดประกฏการณ์ จะเกิดปฏิกิริยาย้อนกลับทางด้านแสง ความเร็วของแสงจะลดลงครึ่งหนึ่งตามทฤษฎี ของ sir.horinton flash ที่กล่าวว่า "ความเร็วของแสงเป็นพลังงานที่สามารถสัมผัสได้ด้วยแสงเท่านั้น"

**อ้างอิง**
 Lyklema, J. “Fundamentals of Interface and Colloid Science”, vol.2, page.3.208, 1995- Chemistry The Central Science, 7th Ed. by Rodil,Ma.Lourdes C. ISBN 013533480

**ดูเพิ่ม**
 สารแขวนลอย
หมวดหมู่:ส่วนผสมทางเคมี
หมวดหมู่:ฟิสิกส์สสารควบแน่น
หมวดหมู่:คอลลอยด์
โรคตับแข็ง

โรคตับแข็ง (Cirrhosis) เป็นภาวะซึ่งเป็นผลจากโรคตับเรื้อรัง มีลักษณะเฉพาะคือการมีเนื้อเยื่อพังผืดเกิดขึ้นในเนื้อตับ ดึงรั้งเนื้อตับดีจนเป็นผิวตะปุ่มตะป่ำเรียกว่า regenerative nodule ทำให้ตับเสียการทำงานลงไป ตับแข็งมักเกิดขึ้นเป็นผลจากพิษสุราเรื้อรัง ตับอักเสบจากไวรัส (โดยเฉพาะจากไวรัสตับอักเสบบีและซี) และโรคตับคั่งไขมัน รวมถึงสาเหตุอื่น ๆ อีกหลายอย่าง
ภาวะแทรกซ้อนจากตับแข็งที่พบบ่อยคือภาวะท้องมาน ซึ่งมีความสัมพันธ์อย่างมากกับการสูญเสียคุณภาพชีวิต เพิ่มความเสี่ยงต่อการติดเชื้อ และผลเสียในระยะยาว ภาวะแทรกซ้อนอื่นที่อาจเป็นอันตรายถึงชีวิตคือโรคสมองที่เกิดจากตับ (hepatic encephalopathy) และการมีเลือดออกจากหลอดเลือดขอดในหลอดอาหาร (esophageal varices) ตับแข็งนั้นเมื่อเกิดแล้วมักไม่สามารถกลับเป็นปกติได้ การรักษาจึงมักมุ่งไปที่การยับยั้งการดำเนินโรคและป้องกันภาวะแทรกซ้อน หากเป็นมากอาจมีทางเลือกในการรักษาเพียงทางเดียวคือการผ่าตัดเปลี่ยนตับ

**อาการ**
อาการของผู้ป่วยที่เป็นโรคตับแข็ง จะมีอาการอ่อนเพลีย ตาเหลือง ปัสสาวะเหลือง ท้องโตขึ้น ขาบวม แต่ในรายที่มีอาการยังไม่มากอาจมีแค่อ่อนเพลีย แต่อาจยังไม่มีตาเหลือง ท้องโตขึ้นก็ได้ บางรายอาจจะมีผื่นสีแดงขึ้นที่ลำตัว หรือใยแมงมุม บางรายมีผลข้างเคียง ผู้ชายจะมีหน้าอกโตและเจ็บ

**สาเหตุ**
ตับแข็งมีสาเหตุที่สำคัญดังต่อไปนี้- โรคตับอักเสบเรื้อรังจากไวรัสชนิดB หรือ C- การดื่มเครื่องดื่มแอลกอฮอล์ทุกชนิด- ภาวะไขมันสะสมในตับ พบได้ในผู้ป่วยโรคเบาหวาน, โรคอ้วน,ไขมันในเลือดสูง- การรับประทานยาบางชนิดที่ทำให้เกิดภาวะตับอักเสบเป็นระยะเวลานาน ๆ

**อ้างอิง**
หมวดหมู่:โรค
หมวดหมู่:วิทยาตับ
สตาร์ออฟฟิศ

สตาร์ออฟฟิศ (StarOffice) เป็นซอฟต์แวร์สำนักงาน ผลิตโดยบริษัทซันไมโครซิสเต็มส์ เดิมเป็นรหัสต้นฉบับพื้นฐานของโอเพนออฟฟิศดอตอ็อก แต่ปัจจุบันสตาร์ออฟฟิศพัฒนาต่อยอดจากโอเพนออฟฟิศดอตอ็อกแทน  โดยรุ่นที่ขายในเอเชียตะวันออกในชื่อ สตาร์สวีต (StarSuite) ซึ่งมีลักษณะเพิ่มเติมคือรองรับภาษาจีน ญี่ปุ่น และเกาหลี
สตาร์ออฟฟิศเป็นซอฟต์แวร์ที่มีลิขสิทธิ์แต่แจกให้ใช้งานได้ฟรี ซึ่งรองรับไฟล์ OpenDocument และสามารถเซฟไฟล์ในรูปแบบ PDF
ซอฟต์แวร์ในชุดสตาร์ออฟฟิศได้แก่ - สตาร์ไรต์เตอร์ (StarWriter) — เวิร์ดโพรเซสเสอร์ - สตาร์แคลค์ (StarCalc) - สเปรดชีต- สตาร์อิมเพลสส์ (StarImpress) - โปรแกรมพรีเซนเตชัน- สตาร์ดรอว์ (StarDraw) - เครื่องมือวาดรูป- สตาร์เบส (StarBase) - ฐานข้อมูล

**อ้างอิง**

**ดูเพิ่ม**
 ไมโครซอฟท์ ออฟฟิศ
หมวดหมู่:ซอฟต์แวร์สำนักงาน
หมวดหมู่:ซันไมโครซิสเต็มส์
หมวดหมู่:ซอฟต์แวร์บนวินโดวส์
ภาษาซาอารัว

ภาษาซาอารัว เป็นภาษาของชาวซาอารัว ชนพื้นเมืองในไต้หวัน เป็นภาษาตระกูลออสโตรนีเซียน สาขาเกาะฟอร์โมซา ใน พ.ศ. 2533 จัดเป็นภาษาที่ใกล้ตาย มีเด็กรุ่นใหม่พูดภาษานี้ไม่กี่คน ภาษาบูนันกำลังเข้ามาเป็นภาษาหลักแทนที่ ผู้ใหญ่ในเผ่าส่วนใหญ่พูดภาษาไต้หวัน การเปลี่ยนไปใช้ภาษาบูนันเกิดขึ้นเมื่อมีชาวบูนันอพยพเข้ามาในเขตของชาวซาอารัว

**อ้างอิง**
 Gordon, Raymond G., Jr.(ed.)2005:Ethnologue:Languages of the World, Fifteenth edition. Dallas,Tex:SIL International. Online Version:http://www.ethnologue.com/

**แหล่งข้อมูลอื่น**
  Yuánzhùmínzú yǔyán xiànshàng cídiǎn 原住民族語言線上詞典 zh – Saaroa search page at the "Aboriginal language online dictionary" website of the Indigenous Languages Research and Development Foundation-  Saaroa teaching and leaning materials published by the Council of Indigenous Peoples of Taiwan date=2021-11-29  zh-  Saaroa translation of President Tsai Ing-wen's 2016 apology to indigenous people date=2024-04-26  – published on the website of the presidential office
ซาอารัว
แม่แบบ:เหตุการณ์ปัจจุบัน/2550 พฤศจิกายน 4

* ศาสตราจารย์ พลเรือตรี สมภพ ภิรมย์ ราชบัณฑิต และศิลปินแห่งชาติสาขาทัศนศิลป์ (สถาปัตยกรรม) ประจำปี พ.ศ. 2529 ได้ถึงแก่อสัญกรรมอย่างสงบเมื่อเช้าวันที่ 3 พฤศจิกายนที่ผ่านมา ด้วยโรคชรา รวมอายุได้ 91 ปี ( ผู้จัดการออนไลน์) 
}
อำเภอเมืองชุมพร

เมืองชุมพร เป็นอำเภอศูนย์กลางการปกครองของของจังหวัดชุมพร

**ที่ตั้งและอาณาเขต**
อำเภอเมืองชุมพรตั้งอยู่ทางตอนบนของจังหวัด มีอาณาเขตติดต่อกับอำเภอข้างเคียง ดังนี้- ทิศเหนือ ติดต่อกับอำเภอท่าแซะและอำเภอปะทิว - ทิศตะวันออก ติดต่อกับอ่าวไทย- ทิศใต้ ติดต่อกับอำเภอสวี - ทิศตะวันตก ติดต่อกับอำเภอกระบุรี (จังหวัดระนอง) 

**การแบ่งเขตการปกครอง**

**การปกครองส่วนภูมิภาค**
อำเภอเมืองชุมพรแบ่งเขตการปกครองย่อยออกเป็น 17 ตำบล 165 หมู่บ้าน ได้แก่

**การปกครองส่วนท้องถิ่น**
ท้องที่อำเภอเมืองชุมพรประกอบด้วยองค์กรปกครองส่วนท้องถิ่น 19 แห่ง แบ่งเป็นเทศบาลเมือง 2 แห่ง เทศบาลตำบล 8 แห่ง และองค์การบริหารส่วนตำบล 9 แห่ง ได้แก่- เทศบาลเมืองชุมพร ครอบคลุมพื้นที่ตำบลท่าตะเภาทั้งตำบล และยังครอบคลุมไปถึงบางส่วนของตำบลบางหมาก ตำบลนาทุ่ง ตำบลตากแดด ตำบลวังไผ่ และตำบลขุนกระทิง- เทศบาลเมืองท่ายาง ครอบคลุมพื้นที่ตำบลท่ายางทั้งตำบล- เทศบาลตำบลวังไผ่ ครอบคลุมพื้นที่บางส่วนของตำบลวังไผ่
*เทศบาลตำบลปากน้ำชุมพร ครอบคลุมพื้นที่บางส่วนของตำบลปากน้ำ- เทศบาลตำบลบางลึก ครอบคลุมพื้นที่ตำบลบางลึกทั้งตำบล- เทศบาลตำบลนาชะอัง ครอบคลุมพื้นที่ตำบลนาชะอังทั้งตำบล- เทศบาลตำบลขุนกระทิง ครอบคลุมพื้นที่ตำบลขุนกระทิง (นอกเขตเทศบาลเมืองชุมพร)- เทศบาลตำบลบางหมาก ครอบคลุมพื้นที่ตำบลบางหมาก (นอกเขตเทศบาลเมืองชุมพร)- เทศบาลตำบลหาดทรายรี ครอบคลุมพื้นที่ตำบลหาดทรายรีทั้งตำบล- เทศบาลตำบลวังใหม่ ครอบคลุมพื้นที่ตำบลวังใหม่ทั้งตำบล- องค์การบริหารส่วนตำบลวังไผ่ ครอบคลุมพื้นที่ตำบลวังไผ่ (นอกเขตเทศบาลเมืองชุมพรและเทศบาลตำบลวังไผ่)- องค์การบริหารส่วนตำบลปากน้ำ ครอบคลุมพื้นที่ตำบลปากน้ำ (นอกเขตเทศบาลตำบลปากน้ำชุมพร)- องค์การบริหารส่วนตำบลนาทุ่ง ครอบคลุมพื้นที่ตำบลนาทุ่ง (นอกเขตเทศบาลเมืองชุมพร)- องค์การบริหารส่วนตำบลตากแดด ครอบคลุมพื้นที่ตำบลตากแดด (นอกเขตเทศบาลเมืองชุมพร)- องค์การบริหารส่วนตำบลหาดพันไกร ครอบคลุมพื้นที่ตำบลหาดพันไกรทั้งตำบล- องค์การบริหารส่วนตำบลบ้านนา ครอบคลุมพื้นที่ตำบลบ้านนาทั้งตำบล- องค์การบริหารส่วนตำบลทุ่งคา ครอบคลุมพื้นที่ตำบลทุ่งคาทั้งตำบล- องค์การบริหารส่วนตำบลวิสัยเหนือ ครอบคลุมพื้นที่ตำบลวิสัยเหนือทั้งตำบล- องค์การบริหารส่วนตำบลถ้ำสิงห์ ครอบคลุมพื้นที่ตำบลถ้ำสิงห์ทั้งตำบล
มืเอง
ธงชาติคิริบาส

ธงชาติคิริบาส เป็นธงสี่เหลี่ยมผืนผ้า กว้าง 1 ส่วน ยาว 2 ส่วน ครึ่งบนเป็นพื้นสีแดงมีรูปนกฟรีเกตใหญ่ (ภาษาอังกฤษ: Great Frigatebird อยู่ในสปีชีส์ Fregata minor, ภาษาคิริบาส: te eitei) บินอยู่เหนือดวงอาทิตย์มีรัศมี 17 แฉกโผล่พ้นน้ำ รูปดังกล่าวนี้เป็นสีทอง  ครึ่งล่างของธงเป็นผืนน้ำ มีลักษณะเป็นแถบสีขาวสลับน้ำเงินสีละ 3 แถบ แถบสีดังกล่าวนี้หมายถึงมหาสมุทรแปซิฟิก และหมู่เกาะ 3 หมู่เกาะในประเทศคิริบาส คือ หมู่เกาะกิลเบิร์ต (Gilbert Islands) หมู่เกาะฟีนิกซ์ (Phoenix Islands) และหมู่เกาะไลน์ (Line Islands)  รัศมีทั้ง 17 แฉกแทนเกาะทั้ง 16 เกาะของหมู่เกาะกิลเบิร์ตและเกาะบานาบา (เกาะนี้เดิมเรียกว่าเกาะโอเชียน หรือ Ocean Island) ส่วนรูปนกฟรีเกตใหญ่หมายถึงอำนาจและอิสรภาพ
ธงนี้มีลักษณะอย่างเดียวกับที่ปรากฏในตราแผ่นดินของคิริบาส ซึ่งออกแบบโดยเซอร์ อาเธอร์ กริมเบิล (Sir Arthur Grimble) ในปี พ.ศ. 2475 เพื่อใช้เป็นเครื่องหมายของอาณานิคมหมู่เกาะกิลเบิรต์และเอลลิส (Gilbert and Ellice Islands) ของสหราชอาณาจักร ซึ่งปัจจุบันนี้ได้แก่ประเทศคิริบาส และประเทศตูวาลู ตรานี้เริ่มใช้เมื่อเดือนพฤษภาคม พ.ศ. 2480 และใช้ประกอบเข้ากับธงเรือรัฐบาลสหราชอาณาจักร (ธงบูลเอนไซน์ - Blue Ensign) เพื่อใช้เป็นธงราชการสำหรับอาณานิคม  ภายหลังในปี พ.ศ. 2522 ก่อนหน้าการประกาศเอกราชของคิริบาสเพียงเล็กน้อย ได้มีการประกวดแบบสำหรับธงชาติและตราของคิริบาสในฐานะรัฐเอกราช แบบตราแผ่นดินในสมัยอาณานิคมก็ได้รับเลือกให้ใช้เป็นตราแผ่นดินและธงชาติของคิริบาสใหม่ โดยมีการดัดแปลงลักษณะบางอย่างให้เป็นอย่างที่ปรากฏในปัจจุบัน ธงนี้ได้ชักขึ้นครั้งแรกที่กรุงทาวารา เมืองหลวงของประเทศ เมื่อวันที่ 12 กรกฎาคม พ.ศ. 2522

**ดูเพิ่ม**
 ตราแผ่นดินของคิริบาส

**แหล่งข้อมูลอื่น**
 title=ธงชาติคิริบาส- title=ธงหมู่เกาะกิลเบิรต์และเอลลิส
หมวดหมู่:สัญลักษณ์ของประเทศคิริบาส
คิริบาส
ตราแผ่นดินของคิริบาส

ตราแผ่นดินของคิริบาส เป็นโล่อาร์มรูปคลื่นน้ำทะเล บนพื้นโล่คือท้องฟ้าสีแดง มีดวงอาทิตย์สีเหลืองตกลงน้ำ หมายถึง มหาสมุทรแปซิฟิก ในเวลาที่ดวงอาทิตย์ส่องแสงก่อนตกดิน กลางท้องฟ้าสีแดงมีนกชนิดหนึ่งชื่อนกไฟรเกตสีเหลือง (นกไฟรเกตคือ นกทะเลชนิดหนึ่ง บินเร็ว ขาสั้น) กำลังบิน

**อ้างอิง**

**ดูเพิ่ม**
 ธงชาติคิริบาส

**แหล่งข้อมูลอื่น**
คิริบาส
หมวดหมู่:สัญลักษณ์ของประเทศคิริบาส
ภาษาบาซาย

ภาษาบาซาย เป็นภาษาที่เคยใช้พูดทางภาคเหนือของไต้หวันโดยชาวบาซาย ใกล้เคียงกับภาษาในกลุ่มเกาะฟอร์โมซาตะวันออก อยู่ในตระกูลออสโตรนีเซียน
Li (1992) ระบุถึงกลุ่มภาษาบาซาย 4 ภาษา ได้แก่: Basay, Luilang, Nankan, Puting Nankan กับ Puting มีความใกล้ชิดกับภาษากบาลัน ส่วน Luilang ถือว่าแยกออกจากกัน

**อ้างอิง**

**ข้อมูล**
 language=en- trans-title=Research Trips Among the Plains Aborigines: Selections from Inō Kanori's Taiwan Diaries

**อ่านเพิ่ม**
 pmid=19204825 

**แหล่งข้อมูลอื่น**
 ABVD: Basai/Laurent Sagart- ABVD: Basay/Paul Jen-kuei Li (李壬癸)
บาซาย
ตราแผ่นดินของฟีจี

ตราแผ่นดินของฟีจี ในยุครัฐชาติสมัยใหม่ในช่วงคริสต์ศตวรรษที่ 19 ภายใต้อาณานิคมเมืองขึ้นของสหราชอาณาจักร แบ่งตามตราแผ่นดินของอาณานิคมฟีจีได้ 3 แบบดังนี้- แบบที่ 1 พ.ศ. 2420 - 2446 26 ปี ใช้ตราแผ่นดินคือรูปผู้หญิงพื้นเมืองชูช่อกิ่งไม้นั่งบน ทุ่งหญ้าอยู่ในโล่ มีคทาชนเผ่า 2 อันไขว้กันวางหลังโล่ ล้อมรอบด้วยช่อกิ่งไม้พื้นเมือง- แบบที่ 2 พ.ศ. 2446 - 2451 5 ปี ใช้ตราแผ่นดินรูปสิงโตยืนบนมงกุฎแบบทิวดอร์ ใต้ตรามี ตัวอักษรอังกฤษเขียนว่า FiJi- แบบที่ 3 ตั้งแต่ พ.ศ. 2451  ใช้ตราแผ่นดินรูปสิงโตถือฝักโกโก้ในพื้นสี่เหลี่ยมเล็กสีแดง ข้างล่างเป็นโล่ธงชาติอังกฤษแบบกากบาทเซนต์จอร์จสีแดงแบ่งเป็น 4 ช่อง แต่ละช่องวางพืชพื้นเมืองของฟีจีดังนี้คือ
** ช่องที่ 1 มุมบนซ้าย รูปต้นอ้อย 3 ต้น  
** ช่องที่ 2 มุมบนขวา รูปต้นมะพร้าว
** ช่องที่ 3 มุมล่างซ้าย นกพิราบขาวคาบช่อกิ่งมะกอก
** ช่องที่ 4 มุมล่างขวา กล้วยหอมเครือใหญ่มี 3 - 4 หวีเล็ก
เหนือโล่มีมงกุฎทหารเรือรองรับเรือใบพื้นเมือง และด้านโล่ มีชนพื้นเมือง2คนขนาบถือโล่ ใต้โล่มีแถบโบและคำขวัญ ซึ่งตราแผ่นดินอาณานิคม 3 แบบ 3 ยุคแรกอยู่ในพื้นวงกลมสีขาว

**อ้างอิง**

**ดูเพิ่ม**
 ธงชาติฟีจี

**แหล่งข้อมูลอื่น**
 title=Fiji
ฟีจี
หมวดหมู่:สัญลักษณ์ของประเทศฟีจี
พรีเมียร์ลีก ฤดูกาล 2007–08

เอฟเอ พรีเมียร์ลีก 2007-08 (Barclays Premier League 2007-08) เป็นฤดูกาลที่ 16 ตั้งแต่เปลี่ยนชื่อการแข่งขันฟุตบอลลีกดิวิชั่น 1 อังกฤษเป็นพรีเมียร์ลีก เกมแรกของฤดูกาลเริ่มวันที่ 11 สิงหาคม พ.ศ. 2550 และเกมสุดท้ายแข่งวันที่ 11 พฤษภาคม พ.ศ. 2551
แมนเชสเตอร์ยูไนเต็ด ในฐานะแชมป์เก่า ได้แชมป์ 9 ครั้ง ใน 16 ฤดูกาลที่ผ่านมา รวมทั้งในฤดูกาลที่ผ่านมา ประตูแรกของฤดูกาล 2007-08 ประเดิมโดย ไมเคิล โชปรา ในนาทีที่ 94 ของเกมเปิดสนาม ซันเดอร์แลนด์ ชนะ ทอตแนมฮ็อตสเปอร์ ใบแดงแรกของฤดูกาลตกเป็นของ เดฟ คิทสัน ของเรดดิ้ง หลังจากทำฟาวล์ ปาทริก เอวร่า ของ แมนเชสเตอร์ยูไนเต็ด แฮตทริกแรกเป็นของ เอ็มมานูเอล อาเดบายอร์ ของ อาร์เซนอล ในเกมที่แข่งกับดาร์บี้ เคาท์ตี้ นัดนั้นอาร์เซนอลชนะ 5-0
ผู้จัดการทีมที่ถูกไล่ออกคนแรกคือ โชเซ่ มูรินโญ่ ของเชลซี ถูกไล่ออกหลังจากนำทีมเชลซีเสมอโรเซนบอร์ก 1-1 ในการแข่งขันยูฟ่า แชมเปียนส์ลีก

**ตารางคะแนน**

**ผลการแข่งขัน**
ชื่อด้านซ้ายมือ คือทีมเหย้า ส่วนชื่อที่อยู่ด้านบน คือทีมเยือน
- อัปเดต 8 เมษายน พ.ศ. 2554

**ประตู**

**ดาวซัลโว**

**รางวัลประจำเดือน**

**สนามแข่งขัน**

**ทีมเลื่อนชั้น**
 ซันเดอร์แลนด์ (แชมป์ จากลีกแชมเปียนชิพ)- เบอร์มิงแฮม (รองแชมป์ จากลีกแชมเปียนชิพ)- ดาร์บี้ (ผู้ชนะเพลย์-ออฟ)

**ทีมตกชั้น**
 เชฟฟิลด์ยูไนเต็ด- ชาร์ลตันแอธเลติก- วัตฟอร์ด

**แหล่งข้อมูลอื่น**
  Premier League official site-  2007-08 Premier League Kits
ภาษาบาบูซะห์

ภาษาบาบูซะห์ เป็นภาษาที่ตายแล้วเคยเป็นภาษาของชาวบาบูซะห์ ชนพื้นเมืองในไต้หวัน อยู่ในตระกูลออสโตรนีเซียน สาขากลุ่มเกาะฟอร์โมซา

**อ้างอิง**

**ข้อมูล**

**พจนานุกรม**
Cite book |last=Happart |first=Gilbertus |url=https://archive.org/details/dictionaryfavor00happgoog |title=Dictionary of the Favorlang Dialect of the Formosan Language |others=Medhurst, W. H. |year=1840 |location=Batavia |author-link=Gilbertus Happart |orig-year=1650
บาบูซะห์